31.

umeće se sljedeći Prilog II.a: „ PRILOG II.A USKLAĐENI UVJETI ZA OTVARANJE I FUNKCIONIRANJE NAMJENSKOG GOTOVINSKOG RAČUNA U SUSTAVU TARGET2 GLAVA I. OPĆE ODREDBE Članak 1. Definicije Za potrebe ovih Usklađenih uvjeta (dalje u tekstu ‚Uvjeti’) primjenjuju se sljedeće definicije: — ‚samoosiguranje’ znači unutardnevni kredit koji odobri nacionalna središnja banka (NSB) u novcu središnje banke kada imatelj DCA-a nema dovoljno sredstava da namiri transakciju s vrijednosnim papirima, pri čemu je takav unutardnevni kredit kolateraliziran vrijednosnim papirima koji su kupljeni (kolateral na toku) ili vrijednosnim papirima koje drži imatelj DCA-a u korist NSB-a europodručja (kolateral na stanju), — ‚namjenski gotovinski račun (DCA)’ znači račun koji drži imatelj DCA-a, koji je otvoren u sustavu TARGET2-[umetnuti oznaku SB-a/zemlje], a koji se koristi za gotovinska plaćanja u vezi s namirom vrijednosnih papira u sustavu T2S, — ‚nalog za trenutni prijenos likvidnosti’ znači instrukcija za prijenos likvidnosti s DCA-a na PM, nalog za prijenos likvidnosti s PM-a na DCA ili nalog za prijenos likvidnosti s DCA-a na DCA u realnom vremenu nakon primitka navedene instrukcije, — ‚unaprijed određen nalog za prijenos likvidnosti’ znači instrukcija za prijenos određenog iznosa novca s DCA-a na PM račun koji se izvršava samo jednom u određeno vrijeme ili u određenom slučaju, — ‚prilagodba likvidnosti’ znači ovlaštenje koje je dao imatelj DCA-a svom CSD-u sudioniku ili [umetnuti naziv SB-a] posebnim ugovorom valjano dokumentiranom i registriranom u statičnim podacima radi iniciranja prijenosa likvidnosti između DCA-a i PM računa, ili između dva DCA-a, — ‚nalog za prijenos likvidnosti s DCA-a na PM’ znači instrukcija za prijenos određenog iznosa novca s DCA-a na PM račun, — ‚nalog za prijenos likvidnosti s PM-a na DCA’ znači instrukcija za prijenos određenog iznosa novca s PM računa na DCA-u, — ‚nalog za prijenos likvidnosti s DCA-a na DCA’ znači instrukcija za prijenos određenog iznosa novca s i. DCA-a na DCA-u povezan s istim glavnim PM računom ili ii. s DCA-a na DCA koji drži ista pravna osoba, — ‚glavni PM račun’ znači PM račun s kojim je DCA povezan i na koji se na kraju dana automatski vraća svaki preostali saldo, — ‚trajni nalog za prijenos likvidnosti’ znači instrukcija za prijenos određenog iznosa gotovog novca ili ‚sav gotov novac’ (‚all cash’) koji je na raspolaganju na DCA-u u sustavu T2S s DCA-a na PM račun koji se izvršava uz ponavljanje u određeno vrijeme ili u određenom slučaju u ciklusu obrade sustava T2S dok se nalog ne izbriše ili istekne razdoblje važenja, — ‚statični podaci’ znači skup poslovnih objekata svojstvenih imatelju DCA-a ili središnjoj banci u sustavu T2S i koji je u vlasništvu tog imatelja DCA-a odnosno središnje banke, a koji sustav T2S zahtijeva radi obrade transakcijskih podataka povezanih s tim imateljem DCA-a ili središnjom bankom, — ‚poslovni identifikacijski kôd (BIC)’ znači kôd utvrđen ISO standardom br. 9362, — ‚ISO kôd zemlje’ znači kôd utvrđen ISO standardom br. 3166-1, — ‚radni dan’ znači dan na koji je sustav TARGET2 otvoren za namiru naloga za plaćanje, kako je utvrđeno u Dodatku V., — ‚mišljenje o sposobnosti’ znači specifično mišljenje o sudioniku koje sadrži procjenu o njegovoj pravnoj sposobnosti da preuzme i ispuni svoje obveze na temelju ovih Uvjeta, — ‚središnje banke’ znači središnje banke Eurosustava i povezane nacionalne središnje banke, — ‚povezani NSB’ znači NSB, osim SB-a Eurosustava, koji je povezan sa sustavom TARGET2 u skladu s posebnim sporazumom, — ‚kreditna institucija’ znači: (a) kreditna institucija u smislu članka 4. stavka 1. točke 1. Uredbe (EU) br. 575/2013 [i, ako je primjenjivo, umetnuti odredbe nacionalnog propisa kojima se prenosi članak 2. stavak 5. Direktive 2013/36/EU] koja podliježe nadzoru nadležnog tijela; ili (b) druga kreditna institucija u smislu članak 123. stavka 2. Ugovora koja je predmet kontrole čiji je standard usporediv s nadzorom nadležnog tijela, — ‚NSB europodručja’ znači NSB države članice čija je valuta euro, — ‚SB Eurosustava’ znači Europska središnja banka (ESB) ili NSB europodručja, — ‚slučaj neispunjavanja obveza’ znači predstojeći ili postojeći događaj čiji nastup može ugroziti ispunjavanje sudionikovih obveza na temelju ovih Uvjeta ili bilo kojih drugih pravila koja se primjenjuju na odnos između tog sudionika i [umetnuti naziv SB-a] ili bilo kojeg drugog SB-a, uključujući: (a) ako sudionik više ne ispunjava mjerila za pristup utvrđena u članku 5. ili zahtjeve utvrđene u članku 6. stavku 1. točki a. podtočki i.; (b) otvaranje postupka zbog insolventnosti nad sudionikom; (c) podnošenje prijave za pokretanje postupka navedenog u točki (b); (d) sudionikovo izdavanje pisane izjave o njegovoj nemogućnosti plaćanja svih ili dijela njegovih dugova ili ispunjavanja njegovih obveza koje proistječu iz unutardnevnog kredita; (e) sudionikovo sklapanje dobrovoljnog općeg sporazuma ili dogovora s njegovim vjerovnicima; (f) ako je sudionik insolventan ili nesposoban platiti svoje dugove ili ga takvim smatra njegov SB; (g) ako su sudionikovo pozitivno stanje na njegovom PM računu ili DCA-u ili sva sudionikova imovina ili njen znatan dio predmet odluke o blokadi, zabrani raspolaganja, zapljeni ili drugog postupka čiji je cilj zaštita javnog interesa ili prava sudionikovih vjerovnika; (h) ako je sudionik privremeno ili trajno isključen iz sudjelovanja u drugoj komponenti sustava TARGET2 i/ili u podsustavu; (i) ako su bitna izjava ili predugovorno očitovanje koje je dao sudionik ili za koje se na temelju mjerodavnog prava pretpostavlja da ih je dao sudionik, netočni ili neistiniti; (j) prijenos cjelokupne sudionikove imovine ili njezina velikog dijela, — ‚postupak zbog insolventnosti’ znači postupak zbog insolventnosti u smislu članka 2. točke (j) Direktive 98/26/EZ Europskog parlamenta i Vijeća (*), — ‚pružatelj mrežnih usluga sustava TARGET2’ znači pružatelj kompjutoriziranih mrežnih veza kojeg imenuje Upravno vijeće ESB-a za potrebe dostavljanja platnih poruka u sustavu TARGET2. — ‚pružatelj mrežnih usluga sustava T2S’ znači poduzetnik koji je sklopio ugovor o licenciji s Eurosustavom radi pružanja usluga povezivanja u kontekstu sustava T2S, — ‚primatelj plaćanja’, osim kada je pojam upotrijebljen u članku 28. ovih Uvjeta, znači sudionik u sustavu TARGET2 čiji će DCA biti odobren zbog namire naloga za plaćanje, — ‚platitelj’, osim kada je pojam upotrijebljen u članku 28. ovih Uvjeta, znači sudionik u sustavu TARGET2 čiji će DCA biti terećen zbog namire naloga za plaćanje, — ‚nalog za plaćanje’ znači, nalog za prijenos likvidnosti s DCA-a na PM, nalog za prijenos likvidnosti s PM-a na DCA ili nalog za prijenos likvidnosti s DCA-a na DCA, — ‚platni modul (PM)’ znači modul SSP-a u kojem se plaćanja sudionika u sustavu TARGET2 namiruju na PM računima, — ‚PM račun’ znači račun koji sudionik u sustavu TARGET2 ima u PM-u kod SB-a Eurosustava, koji je potreban tom sudioniku u sustavu TARGET2 za: (a) dostavu naloga za plaćanje ili primanje plaćanja preko sustava TARGET2, i (b) namiru tih plaćanja kod tog SB-a Eurosustava, — ‚jedinstvena zajednička platforma (SSP)’ znači infrastruktura jedinstvene tehničke platforme koju pružaju nacionalne središnje banke pružatelji SSP-a, — ‚TARGET2-Securities (T2S)’ ili ‚platforma sustava T2S’ znači skup hardvera, softvera i ostalih komponenti tehničke infrastrukture putem kojih Eurosustav pruža usluge središnjim depozitorijima vrijednosnih papira sudionicima i središnjim bankama Eurosustava koji omogućava temeljnu, neutralnu i bezgraničnu namiru transakcija s vrijednosnim papirima na osnovi isporuke po plaćanju u novcu središnje banke, — ‚nacionalne središnje banke pružatelji SSP-a’ znači Deutsche Bundesbank, Banque de France i Banca d'Italia u njihovom svojstvu središnjih banaka, koje oblikuju SSP i upravljaju njime u korist Eurosustava, — ‚4 središnje banke’ znači Deutsche Bundesbank, Banque de France, Banca d'Italia i Banco de España u njihovom svojstvu središnjih banaka, koje oblikuju platformu sustava T2S i upravljaju njome u korist Eurosustava, — ‚obrazac za prikupljanje statičnih podataka’ znači obrazac koji je izradio [umetnuti naziv SB-a] za potrebe registriranja podnositelja prijave za usluge sustava TARGET2-[umetnuti oznaku SB-a/zemlje] i registriranje svih promjena u vezi s pružanjem tih usluga, — ‚privremeno ukidanje’ znači privremena blokada prava i obveza sudionika za razdoblje koje utvrđuje [umetnuti naziv SB-a], — ‚T2S GUI’ znači modul na platformi sustava T2S koji omogućuje imateljima DCA dobivanje online informacija i dostavljanje naloga za plaćanje, — ‚TARGET2-[umetnuti oznaku SB-a/zemlje]’ znači komponenta sustava TARGET2 [umetnuti naziv SB-a], — ‚TARGET2’ znači ukupnost koja proizlazi iz svih komponenti sustava TARGET2 središnjih banaka, — ‚komponenta sustava TARGET2’ znači svaki sustav namire u realnom vremenu na bruto načelu (sustav RTGS) središnjih banaka koji čini dio sustava TARGET2, — ‚sudionik u sustavu TARGET2’ znači bilo koji sudionik u bilo kojoj komponenti sustava TARGET2, — ‚sudionik’ ili ‚izravni sudionik’ znači subjekt koji ima najmanje jedan PM račun (imatelj PM računa) i/ili jedan namjenski gotovinski račun (imatelj DCA) kod SB-a Eurosustava, — ‚tehnički kvar sustava TARGET2’ znači svaka poteškoća, nedostatak ili pad tehničke infrastrukture i/ili računalnih sustava koje upotrebljava sustav TARGET2-[umetnuti oznaku SB-a/zemlje] uključujući SSP ili platformu T2S ili bilo koji drugi događaj zbog kojeg je nemoguće izvršiti i dovršiti istodnevnu obradu plaćanja u sustavu TARGET2-[umetnuti oznaku SB-a/zemlje], — ‚dostupna likvidnost’ znači potražni saldo na DCA-u umanjen za iznos obrađenih rezervacija likvidnosti ili blokiranje sredstava, — ‚središnji depozitorij vrijednosnih papira sudionik’ ili ‚CSD sudionik’ znači CSD koji je sklopio okvirni sporazum u vezi sustava T2S, — ‚A2A’ ili ‚aplikacija-do-aplikacije’ znači način povezivanja koji omogućuje imatelju DCA-a razmjenu informacija s programskom aplikacijom platforme sustava T2S, — ‚U2A’ ili ‚korisnik-do-aplikacije’ znači način povezivanja koji omogućuje imatelju DCA-a razmjenu informacija s programskom aplikacijom platforme sustava T2S putem grafičkih korisničkih sučelja, — ‚razlikovno ime sustava T2S’ ili ‚DN sustava T2S’ znači mrežna adresa za platformu sustava T2S koja mora biti uključena u sve poruke namijenjene sustavu, — ‚podružnica’ znači podružnica u smislu članka 4. stavka 1. točke 17. Uredbe (EU) br. 575/2013,, — ‚nenamireni nalog za plaćanje’ znači nalog za plaćanje koji nije namiren istog radnog dana kada je prihvaćen; — ‚namira u realnom vremenu na bruto načelu’ znači obrada i namira naloga za plaćanje na osnovi svake pojedine transakcije u realnom vremenu. Članak 2. Područje primjene Postojeći Uvjeti uređuju odnos između odgovarajućeg NSB-a europodručja i njegovog imatelja DCA u pogledu otvaranja i funkcioniranja DCA-a. Članak 3. Dodaci 1. Sljedeći dodaci čine sastavni dio ovih Uvjeta: Dodatak I. : Parametri namjenskih gotovinskih računa – Tehničke specifikacije; Dodatak II. : Program za naknadu štete sustava TARGET2 u vezi s otvaranjem i funkcioniranjem DCA-a; Dodatak III. : Referentni okvir za mišljenja o sposobnosti i o državi; Dodatak IV. : Postupak neprekinutog poslovanja i postupak pri nepredvidivim događajima; Dodatak V. : Raspored rada Dodatak VI. : Popis naknada. 2. U slučaju bilo koje proturječnosti ili nedosljednosti između sadržaja bilo kojeg dodatka i sadržaja bilo koje druge odredbe u ovim Uvjetima, potonje imaju prvenstvo. Članak 4. Opći opis sustava T2S i sustava TARGET2 1. Sustav TARGET2 omogućava namiru plaćanja u eurima u realnom vremenu na bruto načelu, s namirom u novcu središnje banke preko PM računa i namjenskih gotovinskih računa. Na osnovi Smjernice ESB/2012/27, sustav TARGET2 također omogućava usluge namire u realnom vremenu na bruto načelu u odnosu na transakcije sustava T2S za imatelje DCA-a koji su osigurali vezu s računom vrijednosnih papira kod CSD-a sudionika. Te usluge pružaju se na platformi sustava T2S, omogućavanjem razmjene standardiziranih poruka u odnosu na prijenose s namjenskih gotovinskih računa i na namjenske gotovinske račune otvorene u poslovnim knjigama odgovarajućeg NSB-a europodručja u sustavu TARGET2. 2. Sljedeće transakcije obrađuju se u sustavu TARGET2-[umetnuti oznaku SB-a/zemlje]: (a) nalozi za plaćanje koji izravno proistječu ili su učinjeni u vezi s operacijama monetarne politike Eurosustava; (b) namira euro strane deviznih operacija koje uključuju Eurosustav; (c) namira prijenosa u eurima koji proizlaze iz transakcija u prekograničnim sustavima netiranja za plaćanja velikih vrijednosti; (d) namira prijenosa u eurima koji proizlaze iz transakcija u sistemskim važnim sustavima plaćanja malih vrijednosti u eurima; (e) namira gotovinske strane transakcija s vrijednosnim papirima; (f) nalozi za prijenos likvidnosti s DCA-a na DCA, nalozi za prijenos likvidnost s DCA-a na PM i nalozi za prijenos likvidnosti s PM-a na DCA; i (g) svi drugi nalozi za plaćanje u eurima naslovljeni na sudionike sustava TARGET2.; 3. Sustav TARGET2 omogućava namiru plaćanja u eurima u realnom vremenu na bruto načelu, s namirom u novcu središnje banke preko PM računa i namjenskih gotovinskih računa. Sustav TARGET2 uspostavljen je i djeluje na temelju SSP-a, preko koje se svi nalozi za plaćanje dostavljaju i obrađuju te preko kojeg se naposljetku primaju sva plaćanja na isti tehnički način. Što se tiče tehničkog funkcioniranja namjenskih gotovinskih računa u sustavu T2S, sustav TARGET2 tehnički je uspostavljen i djeluje na temelju platforme sustava T2S. [umetnuti naziv SB-a] je pružatelj usluga na temelju ovih Uvjeta. Radnje i propusti nacionalnih središnjih banaka pružatelja SSP-a i 4 središnje banke smatraju se radnjama i propustima [umetnuti naziv SB-a], za koje ta središnja banka preuzima odgovornost u skladu s dolje navedenim člankom 21. Sudjelovanje u skladu s ovim Uvjetima ne stvara ugovorni odnos između sudionika i nacionalnih središnjih banaka pružatelja SSP-a ili 4 središnje banke kada bilo koja od potonjih djeluje u tom svojstvu. Upute, poruke ili informacije koje sudionik primi od SSP-a ili od platforme sustava T2S ili ih pošalje SSP-u ili platformi sustava T2S u vezi s uslugama koje se pružaju na temelju ovih Uvjeta smatraju se primljenim od [umetnuti naziv SB-a] ili poslanim [umetnuti naziv SB-a]. 4. Sustav TARGET2 se u smislu pravne strukture sastoji od više platnih sustava sastavljenih od svih komponenti sustava TARGET2, koje su određene kao ‚sustavi’ na temelju nacionalnih propisa kojima se prenosi Direktiva 98/26/EZ. Sustav TARGET2 [umetnuti oznaku SB-a/zemlje] određen je kao ‚sustav’ na temelju [umetnuti odgovarajuće odredbe kojima se prenosi Direktiva 98/26/EZ]. 5. Sudjelovanje u sustavu TARGET2 odvija se na temelju sudjelovanja u komponenti sustava TARGET2. Ovi Uvjeti opisuju međusobna prava i obveze imatelja DCA-a u sustavu TARGET2-[umetnuti oznaku SB-a/zemlje] i [umetnuti naziv SB-a]. Pravila o obradi naloga za plaćanje temeljem ovih Uvjeta (Glava IV. ovog Priloga i Dodatka I.) odnose se na sve naloge za plaćanje koje dostavi ili na sva plaćanja koja primi bilo koji sudionik u sustavu TARGET2. GLAVA II. SUDJELOVANJE Članak 5. Mjerila za pristup 1. Sljedeće vrste subjekata prihvatljive su da postanu imatelji DCA-a na zahtjev u sustavu TARGET2-[umetnuti oznaku SB-a/zemlje]: (a) kreditne institucije osnovane u EGP-u, uključujući i kada djeluju preko podružnice osnovane u EGP-u; (b) kreditne institucije osnovane izvan EGP-a, pod uvjetom da djeluju preko podružnice osnovane u EGP-u; (c) nacionalne središnje banke država članica i ESB; pod uvjetom da subjekti iz točaka (a) i (b) nisu podvrgnuti mjerama ograničavanja koje je donijelo Vijeće Europske unije ili država članica sukladno članku 65. stavku 1. točki (b), članku 75. ili članku 215. Ugovora, čija provedba, sa stajališta [oznaka SB-a/zemlje] nakon obavješćivanja ESB-a nije u skladu s nesmetanim funkcioniranjem sustava TARGET2. 2. [umetnuti naziv SB-a] može, prema vlastitoj ocjeni, prihvatiti sljedeće subjekte kao imatelje DCA-a: (a) financijske odjele središnjih ili regionalnih vlada država članica koji su aktivni na tržištu novca; (b) tijela javnog sektora država članica ovlaštena za vođenje računa klijenata; (c) investicijska društva osnovana u EGP-u; (d) subjekte koji upravljaju podsustavima i koji djeluju u tom svojstvu; i (e) kreditne institucije ili bilo koju vrstu subjekata navedenih u točkama od (a) do (d), u oba slučaja kad su osnovani u zemlji s kojom je Unija sklopila monetarni sporazum kojim se odobrava pristup bilo kojem od tih subjekata platnim sustavima Unije, pridržavajući se uvjeta iz monetarnog sporazuma i pod uvjetom da je odgovarajuće pravno uređenje, koje je na snazi u zemlji, jednakovrijedno odgovarajućem zakonodavstvu Unije. 3. Institucije za elektronički novac, u smislu [umetnuti odredbe nacionalnog propisa kojima se prenosi članak 2. stavak 1. Direktive 2009/110/EZ Europskog parlamenta i Vijeća (**)], nisu ovlaštene sudjelovati u sustavu TARGET2-[umetnuti oznaku SB-a/zemlje]. Članak 6. Postupak prijave 1. Kako bi [umetnuti naziv SB-a] otvorio DCA subjektu, taj subjekt mora udovoljavati mjerilima za pristup iz odredbi [umetnuti naziv SB-a] kojima se provodi članak 5. i mora: (a) ispuniti sljedeće tehničke zahtjeve: i. postaviti, voditi, upravljati i pratiti te osigurati sigurnost potrebne informatičke infrastrukture radi provođenja tehničke povezanosti s SSP-om i/ili s platformom sustava T2S i dostavljanja naloga za plaćanje tom sustavu. Pritom sudionici podnositelji prijave mogu uključiti treće strane, ali zadržavaju isključivu odgovornost. Imatelji DCA-a podnositelji prijave moraju posebno kad se spajaju izravno s platformom sustava T2S, sklopiti ugovor s pružateljem mrežnih usluga sustava T2S radi dobivanja potrebne veze i pristupa, u skladu s tehničkim specifikacijama iz Dodatka I.; i ii. proći provjeru certifikata i ishoditi odobrenje koje zahtijeva [umetnuti naziv SB-a]; i (b) ispuniti sljedeće pravne zahtjeve: i. predočiti mišljenje o sposobnosti u obliku utvrđenom u Dodatku III., osim ako je [umetnuti naziv SB-a] informacije i izjave koje se moraju iznijeti u tom mišljenju o sposobnosti već dobio u drugom kontekstu; i ii za kreditne institucije osnovane izvan EGP-a koje djeluju putem podružnica osnovanih u EGP-u, predočiti mišljenje o državi u obliku utvrđenom u Dodatku III., osim ako je [umetnuti naziv SB-a] informacije i izjave koje se moraju iznijeti u tom mišljenju o državi već dobio u drugom kontekstu. 2. Subjekti koji žele otvoriti DCA podnose prijavu u pisanom obliku [umetnuti naziv SB-a] i prilažu najmanje sljedeću dokumentaciju/informacije: (a) popunjene obrasce za prikupljanje statičnih podataka kako ih [umetnuti naziv SB-a] stavlja na raspolaganje, (b) mišljenje o sposobnosti, ako zahtijeva [umetnuti naziv SB-a], i (c) mišljenje o državi, ako zahtijeva [umetnuti naziv SB-a]. 3. [umetnuti naziv SB-a] može također zahtijevati dodatne informacije koje smatra potrebnima za odluku o prijavi za sudjelovanje. 4. [umetnuti naziv SB-a] odbija prijavu za otvaranje DCA-a: (a) ako mjerila za pristup iz članka 5. nisu ispunjena; (b) ako jedno ili više mjerila za sudjelovanje iz stavka 1. nisu ispunjena; i/ili (c) ako bi prema procjeni [umetnuti naziv SB-a] otvaranje DCA-a ugrozilo opću stabilnost, solidnost i sigurnost sustava TARGET2 [umetnuti oznaku SB-a/zemlje] ili bilo koje druge komponente sustava TARGET2, ili bi ugrozilo obavljanje zadaća [umetnuti naziv SB-a] opisanih u [uputiti na mjerodavno nacionalno pravo] i Statutu Europskog sustava središnjih banaka i Europske središnje banke, ili predstavlja rizik s obzirom na načelo opreznosti. 5. [umetnuti naziv SB-a] dostavlja podnositelju prijave svoju odluku o prijavi za otvaranje DCA u roku od mjesec dana od kada je [umetnuti naziv SB-a] primio prijavu za otvaranje DCA-a. Ako [umetnuti naziv SB-a] zahtijeva dodatne informacije u skladu sa stavkom 3., odluka se dostavlja u roku od mjesec dana od kada je [umetnuti naziv SB-a] primio te informacije od podnositelja prijave. Odluka o odbijanju mora sadržavati razloge za odbijanje. Članak 7. Imatelji DCA-a Imatelji DCA-a u sustavu TARGET2-[umetnuti oznaku SB-a/zemlje] dužni su pridržavati se zahtjeva utvrđenih u članku 6. Moraju imati najmanje jedan DCA kod [umetnuti naziv SB-a]. Članak 8. Veze između računa vrijednosnih papira i namjenskih gotovinskih računa 1. Imatelj DCA-a može zahtijevati od [umetnuti naziv SB-a] povezivanje njegovog DCA-a s jednim ili više računa vrijednosnih papira koje drže za svoj račun ili za račun svojih klijenata koji drže račune vrijednosnih papira kod jednog ili više CSD-a sudionika. 2. Imatelji DCA-a koji vežu svoj DCA s računom (računima) vrijednosnih papira za račun klijenta kako je navedeno u stavku 1. odgovorni su za uspostavljanje i održavanje popisa povezanih računa vrijednosnih papira i, gdje je primjenjivo, uspostava obilježja osiguranja koja daje klijent. 3. Kao posljedica zahtijeva temeljem stavka 1., smatra se da je imatelj DCA-a dao ovlaštenje CSD-u kod kojeg se ti povezani računi vrijednosnih papira održavaju za terećenje DCA-a za iznose koji proizlaze iz transakcija s vrijednosnim papirima koje se odvijaju na tim računima vrijednosnih papira. 4. Stavak 3. primjenjuje se neovisno o bilo kojem sporazumu između imatelja DCA-a i CSD-a i/ili imatelja računa vrijednosnih papira. GLAVA III. OBVEZE STRANA Članak 9. Obveze [umetnuti naziv SB-a] i imatelja DCA-a 1. [umetnuti naziv SB-a], na zahtjev imatelja DCA-a, otvara i upravlja [jednim ili više] DCA-om (namjenskim gotovinskim računima) nominiranim u eurima. Osim kada je drukčije propisano u ovim Uvjetima ili zakonom, [umetnuti naziv SB-a] upotrebljava sve razumne mjere u okviru svojih ovlasti kako bi ispunio svoje obveze prema ovim Uvjetima, bez jamčenja ishoda. 2. Naknade za usluge DCA-a utvrđene su u Dodatku VI. Imatelj glavnog PM računa s kojim je DCA povezan odgovoran je za plaćanje ovih naknada. 3. Imatelji DCA-a osiguravaju povezanost sa sustavom TARGET2-[umetnuti oznaku SB-a/zemlje] radnim danima u skladu s rasporedom rada iz Dodatka V. 4. Imatelj DCA-a izjavljuje i jamči [umetnuti naziv SB-a] da ispunjavanjem svojih obveza prema ovim Uvjetima ne čini povredu zakona ili drugog propisa koji se primjenjuje na njega ni bilo koji sporazum koji ga obvezuje. 5. Imatelji DCA-a osiguravaju adekvatno upravljanje likvidnošću na DCA-u tijekom dana. Ova obveza uključuje, ali nije ograničena na pribavljanje redovitih informacija o njihovoj likvidnosnoj poziciji. [umetnuti naziv SB-a] daju dnevni izvadak iz računa svakom imatelju DCA-a koji se odučio za takvu uslugu na platformi sustava T2S pod uvjetom da je imatelj DCA-a povezan s platformom sustava T2S preko pružatelja mrežnih usluga sustava T2S. Članak 10. Suradnja i razmjena informacija 1. U ispunjavanju svojih obveza i ostvarivanju svojih prava prema ovim Uvjetima, [umetnuti naziv SB-a] i imatelji DCA-a blisko surađuju radi osiguravanja stabilnosti, solidnosti i sigurnosti sustava TARGET2-[umetnuti oznaku SB-a/zemlje]. Oni jedni drugima daju sve informacije ili dokumente bitne za ispunjavanje njihovih odnosnih obveza i ostvarivanje njihovih odnosnih prava prema ovim Uvjetima ne dovodeći u pitanje bilo koju obvezu u vezi s bankovnom tajnom. 2. [umetnuti naziv SB-a] uspostavlja i održava odjel za podršku sustavu radi pomoći imateljima DCA-a u vezi s poteškoćama koje proizlaze iz rada sustava. 3. Najnovije informacije o operativnom stanju platforme sustava TARGET2 i platforme sustava T2S dostupne su u informacijskom sustavu TARGET2 (T2IS) odnosno informacijskom sustavu TARGET2-Securities. Informacijski sustav T2IS i TARGET2-Securities mogu se koristiti za dobivanja informacija o svakom događaju koji utječe na redovan rad odnosne platforme. 4. [umetnuti naziv SB-a] može dostaviti poruke imateljima DCA-a putem poruka poslanih većem broju primatelja ili preko bilo kojeg drugog komunikacijskog sredstva. Imatelji DCA-a mogu prikupljati informacije preko ICM-a, ako imaju i PM račun, ili na drugi način preko T2S GUI. 5. Imatelji DCA-a odgovorni su za pravodobno ažuriranje postojećih obrazaca za prikupljanje statičnih podataka i dostavljanje novih obrazaca za prikupljanje statičnih podataka [umetnuti naziv SB-a]. Imatelji DCA-a odgovorni su za provjeru točnosti informacija u vezi s njima koje je u sustav TARGET2 -[umetnuti oznaku SB-a/zemlje] unio [umetnuti naziv SB-a]. 6. Smatra se da je [umetnuti naziv SB-a] ovlašten dostaviti nacionalnim središnjim bankama pružateljima SSP-a ili četirima središnjim bankama sve informacije u vezi s imateljima DCA-a koje 4 središnje banke mogu zatrebati kao administratori usluga, u skladu s ugovorom sklopljenim s pružateljem mrežnih usluga sustava TARGET2 i/ili pružateljem mrežnih usluga sustava T2S. 7. Imatelji DCA-a obavješćuju [umetnuti naziv SB-a] o svim promjenama u njihovoj pravnoj sposobnosti i odgovarajućim zakonodavnim promjenama koje utječu na pitanja obuhvaćena mišljenjem o državi koje se odnosi na njih. 8. Imatelji DCA-a obavješćuju [umetnuti naziv SB-a] o: (a) svakom novom imatelju računa vrijednosnih papira povezanog s DCA-om sukladno članku 8. stavku 1., kojeg su prihvatili; i (b) svakoj promjeni povezanoj s imateljima računa vrijednosnih papira navedenim u točki (a). 9. Imatelji DCA-a odmah obavješćuju [umetnuti naziv SB-a] ako nastupi slučaj neispunjavanja obveza koji se odnosi na njih. Članak 11. Određivanje glavnog PM računa, privremeno i trajno isključenje imatelja glavnog PM računa 1. Imatelj DCA-a određuje glavni PM račun s kojim je DCA povezan. Glavni PM račun može se držati u komponenti sustava TARGET2 osim [umetnuti naziv SB-a] i može pripadati pravnom subjektu različitom od imatelja DCA-a. 2. Sudionik koji koristi internetski pristup ne može biti određen kao imatelj glavnog PM računa. 3. Ako su imatelj glavnog PM računa i imatelj DCA-a različiti pravni subjekti i u slučaju da je određeni imatelj glavnog PM računa privremeno ili trajno isključen iz sudjelovanja, [umetnuti naziv SB-a] i imatelj DCA-a poduzimaju sve razumne i izvedive korake radi ublažavanja štete ili gubitka. Imatelj DCA-a, bez nepotrebnog odgađanja, poduzima sve potrebne korake radi određivanja novog glavnog PM računa koji će biti odgovoran za sve nepodmirene račune. Na dan privremenog ili trajnog isključenja imatelja glavnog PM računa i dok novi imatelj glavnog PM računa nije određen, sva sredstva preostala na DCA-u na kraju dana prenose se na račun [umetnuti naziv SB-a]. Na ova sredstva primjenjivat će se uvjeti remuneracije [umetnuti upućivanje na pravila kojima se provodi članak 12. stavak 5. Usklađenih uvjeta za otvaranje i funkcioniranje PM računa u sustavu TARGET2] periodično ažurirana. 4. [umetnuti naziv SB-a] nije odgovoran za bilo koji gubitak imatelja DCA-a koji nastane kao posljedica privremenog ili trajnog isključenja sudjelovanja imatelja glavnog PM računa. GLAVA IV. OTVARANJE I UPRAVLJANJE DCA-om I OBRADA OPERACIJA Članak 12. Otvaranje i upravljanje DCA-om 1. [umetnuti naziv SB-a] otvara i vodi najmanje jedan DCA za svakog imatelja DCA-a. DCA se utvrđuje pomoću jedinstvenog broja računa s 34 znaka koji će biti strukturiran kako slijedi. Naziv Format Sadržaj Dio A Vrsta računa Točno 1 znak ‚C’ za gotovinski račun Kôd zemlje središnje banke Točno 2 znaka ISO kôd države 3166-1 Kôd valute Točno 3 znaka EUR Dio B Imatelj računa Točno 11 znaka BIC kôd Dio C Daljnja raščlamba računa Do 17 znakova Slobodan tekst (alfanumerički) koji osigurava imatelj DCA-a 2. Nije dopušteno negativno stanje na namjenskim gotovinskim računima. 3. Na DCA se ne drže sredstva preko noći. Na početku i kraju radnog dana, stanje na namjenskim gotovinskim računima je nula. Smatra se da su imatelji DCA-a dali instrukciju [umetnuti naziv SB-a] za prijenos svakog preostalog salda na kraju radnog dana kako je utvrđeno u Dodatku V. na glavni PM račun iz članka 11. stavka 1. 4. DCA se koristi samo u razdoblju između početka dana sustava T2S i kraja dana sustava T2S kako je određeno u Detaljnim funkcionalnim specifikacijama za korisnike sustava T2S (UDFS). 5. DCA-i su beskamatni. Članak 13. Operacije koje se mogu provoditi putem DCA-a Ovisno o imateljima DCA-a koji određuju potreban račun vrijednosnih papira (potrebne račune vrijednosnih papira), imatelj DCA-a može provoditi sljedeće operacije preko DCA-a za svoj račun ili za račun svojih klijenata: (a) nalozi za prijenos likvidnosti s DCA-a na PM; (b) nalozi za prijenos likvidnosti s DCA-a na DCA; (c) namira gotovinskih instrukcija koje proizlaze iz platforme sustava T2S; i (d) prijenosi gotovine između DCA-a i DCA-a [umetnuti naziv SB-a] u određenom kontekstu stavaka 8. i 9. Priloga III.a. Članak 14. Prihvaćanje i odbijanje naloga za plaćanje 1. Nalozi za plaćanje koje dostavljaju imatelji DCA-a smatraju se prihvaćenim od strane [umetnuti naziv SB-a] ako je: (a) platna poruka u skladu s pravilima koje je utvrdio pružatelj mrežnih usluga sustava T2S; (b) platna poruka u skladu s pravilima i uvjetima formatiranja sustava TARGET2-[umetnuti oznaku SB-a/zemlje] i ako je prošla provjeru dvostrukog unosa kako je opisano u Dodatku I.; i (c) u slučajevima kada je platitelj ili primatelj plaćanja bio privremeno isključen, SB privremeno isključenog sudionika dao izričiti pristanak. 2. [umetnuti naziv SB-a] odmah odbija svaki nalog za plaćanje koji ne ispunjava uvjete utvrđene u stavku 1. [umetnuti naziv SB-a] obavješćuje imatelja DCA-a o svakom odbijanju naloga za plaćanje, kako je utvrđeno u Dodatku I. 3. Platforma sustava T2S određuje vremensku oznaku za obradu naloga za plaćanje na temelju vremena primanja i prihvaćanja naloga za plaćanje. Članak 15. Rezervacije likvidnosti i blokiranje likvidnosti 1. Sudionici mogu rezervirati likvidnost ili blokirati likvidnost na svom DCA-u. To ne predstavlja jamstvo namire u odnosu na bilo koju treću stranu. 2. Zahtijevanjem rezerviranja ili blokiranja iznosa likvidnosti, sudionik daje instrukciju [umetnuti naziv SB-a] da smanji dostupnu likvidnost za taj iznos. 3. Zahtjev za rezerviranje je instrukcija pomoću koje se,ako je dostupna likvidnost jednaka ili viša od iznosa koji se treba rezervirati, rezervacija obrađuje. Ako je dostupna likvidnost niža, ona se rezervira, a manjak se može namiriti ulaznom likvidnošću dok puni iznos rezervacije postane dostupan. 4. Zahtjev za blokiranje je instrukcija pomoću koje se,ako je dostupna likvidnost jednaka ili viša od iznosa koji se treba blokirati, zahtjev za blokiranje obrađuje. Ako je dostupna likvidnost niža, niti jedan iznos se ne blokira i zahtjev za blokiranjem se ponovno podnosi, sve dok se čitavom iznosu zahtjeva za blokiranje može udovoljiti dostupnom likvidnošću. 5. Sudionik može u bilo koje vrijeme tijekom radnog dana kada je zahtjev za rezerviranje ili blokiranje likvidnosti obrađen, dati instrukciju [umetnuti naziv SB-a] za opoziv rezerviranja ili blokiranja. Djelomični opoziv nije dozvoljen. 6. Svi zahtjevi za rezerviranje ili blokiranje likvidnosti temeljem ovog članka istječu na kraju radnog dana. Članak 16. Trenutak unosa, trenutak neopozivosti 1. U svrhu članka 3. stavka 1. prve rečenice i članka 5. Direktive 98/26/EZ [umetnuti odredbe nacionalnog propisa kojima se prenose navedeni članci Direktive 98/26/EZ], nalozi za prijenos likvidnost s DCA-a na DCA ili nalozi za prijenos likvidnosti s DCA-a na PM smatraju se unesenim u sustav TARGET2-[umetnuti oznaku SB-a/zemlje] i neopozivi su u trenutku kada je terećen DCA odgovarajućeg imatelja DCA-a. Nalozi za prijenos likvidnosti s PM-a na DCA uređeni su Usklađenim uvjetima za otvaranje i funkcioniranje PM računa u sustavu TARGET2 primjenjivim na komponente sustava TARGET2 iz kojih potječu. 2. U svrhu članka 3. stavka 1. prve rečenice i članka 5. Direktive 98/26/EZ i [umetnuti odredbe nacionalnog propisa kojima se prenose navedeni članci Direktive 98/26/EZ] i za sve transakcije namire na namjenskim gotovinskim računima na koje se primjenjuje usklađivanje dva različita naloga za plaćanje, smatra se da su ti nalozi za prijenos uneseni u sustav TARGET2 -[umetnuti oznaku SB-a/zemlje] i neopozivi su u trenutku kada je terećen DCA odgovarajućeg imatelja DCA-a. 3. Pravila iz stavka 2. zamjenjuju se niže navedenim pravilima dva tjedna nakon što Upravno vijeće ESB-a utvrdi da je sklopljen sporazum o davanju informacija i odgovornosti između središnjih banaka Eurosustava i povezanih nacionalnih središnjih banaka s jedne strane i središnjih depozitorija vrijednosnih papira koji sudjeluju u sustavu T2S na datum sklapanja tog sporazuma s druge strane. (a) Za sve transakcije namirene na namjenskim gotovinskim računima, a koje su predmet usklađivanja dva različita naloga za plaćanje, uzima se da su ti nalozi za plaćanje uneseni u sustav TARGET2-[umetnuti oznaku SB-a/zemlje] u trenutku kada su utvrđeni kao usklađeni s tehničkim pravilima sustava T2S od strane platforme sustava T2S i neopozivi u trenutku kada je transakciji dan status ‚usklađeno’ na platformi sustava T2S; ili (b) Kao iznimka od točke (a), za transakcije koje uključuju jedan CSD sudionik koji ima zasebne komponente usklađivanja kada su nalozi za plaćanje poslani izravno tom CSD-u sudioniku radi usklađivanja u svojoj zasebnoj komponenti usklađivanja, uzima se da su nalozi za plaćanje uneseni u sustav TARGET2-[umetnuti oznaku SB-a/zemlje] u trenutku kada je utvrđeno da su usklađeni s tehničkim pravilima sustava T2S od strane tog CSD-a sudionika i neopozivi u trenutku kada je transakciji dan status ‚usklađeno’ na platformi sustava T2S. Popis središnjih depozitorija vrijednosnih papira na koje se primjenjuje ova točka (b) dostupan je na mrežnim stranicama ESB-a. GLAVA V. ZAHTJEVI SIGURNOSTI, NEPREDVIDIVI DOGAĐAJI I KORISNIČKA SUČELJA Članak 17. Postupci neprekinutog poslovanja i postupci u izvanrednim okolnostima U slučaju neuobičajenog vanjskog događaja ili bilo kojeg drugog događaja koji utječe na transakcije na namjenskim gotovinskim računima, primjenjuju se postupci neprekinutog poslovanja i postupci pri nepredvidivim događajima, opisani u Dodatku IV. Članak 18. Sigurnosni zahtjevi 1. Imatelji DCA-a provode odgovarajuće sigurnosne kontrole radi zaštite svojih sustava od neovlaštenog pristupa i upotrebe. Imatelji DCA-a isključivo su odgovorni za primjerenu zaštitu radi osiguranja povjerljivosti, cjelovitosti i dostupnosti svojih sustava. 2. Imatelji DCA-a obavješćuju [umetnuti naziv SB-a] o svakom sigurnosnom incidentu u njihovoj tehničkoj infrastrukturi i kada je prikladno, sigurnosnim incidentima koji se događaju u tehničkoj infrastrukturi drugih pružatelja. [umetnuti naziv SB-a] može zahtijevati daljnje informacije o incidentu i zahtijevati da imatelji DCA-a poduzmu odgovarajuće mjere kako bi spriječili ponavljanje takvog događaja. 3. [umetnuti naziv SB-a] može odrediti dodatne sigurnosne zahtjeve svim imateljima DCA-a i/ili imateljima DCA-a koje [umetnuti naziv SB-a] smatra kritičnima. Članak 19. Korisnička sučelja 1. Imatelj DCA-a ili imatelj glavnog PM računa koji djeluje za svoj račun koristi jedan ili oba sljedeća načina za pristup tom DCA-u: (a) izravnu vezu s platformom sustava T2S u načinu U2A ili A2a; ili (b) TARGET2 ICM zajedno s uslugama dodane vrijednosti sustava TARGET2 za sustav T2S. 2. Izravna veza s platformom sustava T2S omogućuje imateljima DCA-a: (a) pristup i, ako je primjenjivo, izmjenu informacija povezanih s njihovim računima; (b) upravljanje likvidnošću i iniciranje naloga za prijenos likvidnosti s namjenskih gotovinskih računa. 3. TARGET2 ICM zajedno s uslugama dodane vrijednosti sustava TARGET2 za sustav T2S omogućuje imatelju glavnog PM računa: (a) pristup informacijama povezanim s njihovim računima; (b) upravljanje likvidnošću i iniciranje naloga za prijenos likvidnosti s namjenskih gotovinskih računa i na namjenske gotovinske račune. Dodatne tehničke pojedinosti u vezi s TARGET2 ICM sadržane su u [umetnuti odredbe nacionalnih propisa kojima se provode Dodatak I. Prilogu II. Smjernici]. GLAVA VI. NAKNADA ŠTETE, SUSTAV ODGOVORNOSTI I DOKAZI Članak 20. Program za naknadu štete U slučaju da novčana sredstva ostanu preko noći na DCA-u zbog tehničkog kvara SSP-a ili platforme sustava T2S, [umetnuti naziv SB-a] nudi naknadu štete odnosnim sudionicima u skladu s posebnim postupkom utvrđenim u Dodatku II. Članak 21. Sustav odgovornosti 1. U ispunjavanju svojih obveza u skladu s ovim Uvjetima, [umetnuti naziv SB-a] i imatelji DCA-a su općenito obvezni postupati s razumnom pažnjom u međusobnom odnosu. 2. [umetnuti naziv SB-a] je odgovoran svojim imateljima DCA-a u slučajevima prijevare (uključujući, ali ne ograničavajući se na namjerno protupravno postupanje) ili krajnje nepažnje za sve gubitke koji proizlaze iz rada sustava TARGET2-[umetnuti oznaku SB-a/zemlje]. U slučaju obične nepažnje, odgovornost [umetnuti naziv SB-a] ograničena je na izravnu štetu imatelja DCA-a, odnosno iznos predmetne transakcije i/ili gubitak kamata na taj iznos, isključujući svaku posljedičnu štetu. 3. [umetnuti naziv SB-a] nije odgovoran za štete koje proizlaze iz kvara ili pada tehničke infrastrukture (uključujući, ali ne ograničavajući se na računalnu infrastrukturu, programe, podatke, aplikacije ili mreže [umetnuti naziv SB-a], ako je takav kvar ili pad nastao unatoč mjerama koje je usvojio [umetnuti naziv SB-a] i koje su u razumnoj mjeri potrebne za zaštitu te infrastrukture od kvara ili pada, i za rješavanje posljedica tog kvara ili pada (ovo posljednje uključuje, ali nije ograničeno na započinjanje i dovršavanje postupaka neprekinutog poslovanja i postupka u izvanrednim okolnostima iz Dodatka IV.). 4. [umetnuti naziv SB-a] nije odgovoran: (a) u mjeri u kojoj je štetu uzrokovao imatelj DCA-a; ili (b) ako šteta proizlazi iz vanjskih događaja izvan razumne kontrole [umetnuti naziv SB-a] (viša sila). 5. Ne dovodeći u pitanje [umetnuti odredbe nacionalnog propisa kojim se prenosi Direktiva 2007/64/EZ Europskog parlamenta i Vijeća (***)], stavci od 1. do 4. primjenjuju se u mjeru u kojoj je moguće isključiti odgovornost [umetnuti naziv SB-a]. 6. [umetnuti naziv SB-a] i imatelji DCA-a poduzimaju sve razumne i izvedive korake radi ublažavanja štete ili gubitka iz ovog članka. 7. U ispunjavanju nekih ili svih svojih obveza na temelju ovih Uvjeta [umetnuti naziv SB-a] može angažirati treće strane u svoje ime, posebno pružatelje telekomunikacijskih ili drugih mrežnih usluga, ako je to potrebno za ispunjavanje obveza [umetnuti naziv SB-a] ili je uobičajena tržišna praksa. Obveza [umetnuti naziv SB-a] ograničena je na pažljiv odabir i angažiranje tih trećih strana i odgovornost [umetnuti naziv SB-a] je ograničena shodno tomu. Nacionalne središnje banke pružatelji SSP-a i 4 središnje banke ne smatraju se trećim stranama u smislu ovog stavka. Članak 22. Dokazi 1. Ako nije drukčije propisano ovim Uvjetima, sve poruke koje se odnose na plaćanja i obradu plaćanja u vezi s namjenskim gotovinskim računima, kao što su potvrde terećenja ili odobrenja, ili izvodi iz računa, između [umetnuti naziv SB-a] i imatelja DCA-a, prenose se preko pružatelja mrežnih usluga sustava T2S. 2. Elektronički ili pisani zapisi poruka koje zadrži [umetnuti naziv SB-a] ili pružatelj mrežnih usluga sustava T2S dokazno su sredstvo za plaćanja koje je obradio [umetnuti naziv SB-a]. Snimljena ili otisnuta verzija izvorne poruke pružatelja mrežnih usluga sustava T2S dokazno je sredstvo neovisno o obliku izvorne poruke. 3. Ako se veza imatelja DCA-a s pružateljem mrežnih usluga sustava T2S prekine, imatelj DCA-a upotrebljava drugo sredstvo prijenosa poruka dogovoreno s [umetnuti naziv SB-a]. U tim slučajevima snimljena ili otisnuta verzija poruke koju je proizveo [umetnuti naziv SB-a] ima istu dokaznu snagu kao i izvorna poruka, neovisno o njezinu obliku. 4. [umetnuti naziv SB-a] čuva cjelokupnu evidenciju naloga za plaćanje dostavljenih i plaćanja primljenih od strane imatelja DCA-a za razdoblje od [umetnuti razdoblje propisano mjerodavnim nacionalnim propisom] od kada su ti nalozi za plaćanje dostavljeni i plaćanja primljena, pod uvjetom da ta cjelokupna evidencija obuhvaća najmanje pet godina za svakog imatelja DCA-a u sustavu TARGET2 koji podliježe trajnom nadzoru u skladu s mjerama ograničavanja koje je donijelo Vijeće Europske unije ili države članice, ili više od pet godina ako je određeno posebnim propisima. 5. Vlastite poslovne knjige i evidencije [umetnuti naziv SB-a] (pohranjene na papiru, mikrofilmu, mikrofišu, elektroničkoj ili magnetskoj snimci, u drugom obliku koji je moguće mehanički reproducirati ili bilo kojem drugom obliku) dokazna su sredstva za sve obveze imatelja DCA-a i za sve činjenice i događaje na koje se stranke oslanjaju. GLAVA VII. TRAJNO ISKLJUČENJE I ZATVARANJE NAMJENSKIH GOTOVINSKIH RAČUNA Članak 23. Trajanje i redovno trajno isključenje namjenskih gotovinskih računa 1. Ne dovodeći u pitanje članak 24., DCA u sustavu TARGET2-[umetnuti oznaku SB-a/zemlje] otvoren je na neodređeno vrijeme. 2. Imatelj DCA-a može trajno isključiti svoj DCA u sustavu TARGET2-[umetnuti oznaku SB-a/zemlje] u svako doba uz otkazni rok od 14 radnih dana, osim ako s [umetnuti naziv SB-a] dogovori kraći otkazni rok. 3. [umetnuti naziv SB-a] može trajno isključiti DCA imatelja DCA-a u sustavu TARGET2-[umetnuti oznaku SB-a/zemlje] u svako doba uz tromjesečni otkazni rok, osim ako s tim imateljem DCA-a dogovori drukčiji otkazni rok. 4. Nakon trajnog isključenja DCA-a, dužnosti čuvanja povjerljivih podataka utvrđene u članku 27. ostaju na snazi za razdoblje od pet godina od dana trajnog isključenja. 5. Nakon trajnog isključenja DCA-a, DCA se zatvara u skladu s člankom 25. Članak 24. Privremeno i izvanredno trajno isključenje iz sudjelovanja 1. Imatelja DCA-a se odmah trajno ili privremeno isključuje iz sudjelovanja u sustavu TARGET2 [umetnuti oznaku SB-a/zemlje] bez prethodne obavijesti ako nastupi jedan od sljedećih slučajeva neispunjavanja obveza: (a) otvaranje postupka zbog insolventnosti; i/ili (b) imatelj DCA-a više ne ispunjava mjerila za pristup utvrđena u članku 5. 2. [umetnuti naziv SB-a] može trajno ili privremeno bez prethodne obavijesti isključiti imatelja DCA-a iz sudjelovanja u sustavu TARGET2-[umetnuti naziv SB-a] ako: (a) nastupi jedan ili više slučajeva neispunjavanja obveza (osim onih iz stavka 1.); (b) imatelj DCA-a je počinio bitnu povredu ovih Uvjeta; (c) imatelj DCA-a ne ispuni bilo koju važnu obvezu prema [umetnuti naziv SB-a]; (d) imatelj DCA-a isključen je iz, zatvorene korisničke grupe (CGU) sustava T2S ili na drugi način prestaje biti članom te grupe; i/ili (e) nastupi bilo koji događaj vezan uz imatelja DCA-a koji bi prema procjeni [umetnuti naziv SB-a], ugrozio opću stabilnost, solidnost i sigurnost sustava TARGET2-[umetnuti oznaku SB-a/zemlje] ili bilo koje druge komponente sustava TARGET2, ili koji bi ugrozio ispunjavanje zadaća [umetnuti naziv SB-a] opisanih u [uputiti na mjerodavni nacionalni propis] i Statutu Europskog sustava središnjih banaka i Europske središnje banke, ili predstavlja rizik s obzirom na načelo opreznosti. 3. U izvršavanju svog diskrecijskog prava temeljem stavka 2. [umetnuti naziv SB-a] uzima u obzir, inter alia, ozbiljnost slučaja nastanka neispunjavanja obveze ili događaja navedenih u točkama od (a) do (c). 4. (a) U slučaju da [umetnuti naziv SB-a] privremeno ili trajno isključi imatelja DCA-a iz sudjelovanja u sustavu TARGET2-[umetnuti oznaku SB-a/zemlje] prema stavcima 1. ili 2., [umetnuti naziv SB-a] odmah obavješćuje tog imatelja DCA-a, druge središnje banke i druge sudionike o tom privremenom ili trajnom isključenju preko ICM poruke ili T2S poruke ovisno o tome koju tehničku opciju propisanu u članku 19. upotrebljava imatelj DCA-a. (b) U slučaju da je drugi SB obavijestio [umetnuti naziv SB-a] o privremenom ili trajnom isključenju sudionika u drugoj komponenti sustava TARGET2, [umetnuti naziv SB-a] odmah obavješćuje svoje sudionike o tom privremenom ili trajnom isključenju preko ICM poruke ili T2S poruke ovisno o tome koju tehničku opciju navedenu u članku 19. upotrebljava imatelj DCA-a. (c) Kada sudionici prime takvu ICM poruku (u slučaju imatelja PM računa) ili T2S poruku (u slučaju imatelja DCA-a), smatra se da su ti sudionici obaviješteni o trajnom/privremenom isključenju sudjelovanja imatelja DCA-a u sustavu TARGET2-[umetnuti oznaku SB-a/zemlje] ili drugoj komponenti sustava TARGET2. Sudionici pokrivaju sve gubitke koji potječu iz dostavljanja naloga za plaćanje sudionicima koji su privremeno ili trajno isključeni iz sudjelovanja ako je taj nalog za plaćanje unesen u sustav TARGET2-[umetnuti oznaku SB-a/zemlje] nakon primitka ICM poruke ili T2S poruke ovisno o tome koju tehničku opciju navedenu u članku 19. upotrebljava imatelj DCA-a. 5. Nakon trajnog isključenja imatelja DCA-a iz sudjelovanja, TARGET2-[umetnuti oznaku SB-a/zemlje] ne prihvaća nove naloge za plaćanje tom imatelju DCA-a ili naloge za plaćanje tog imatelja DCA-a. 6. Ako je imatelj DCA-a privremeno isključen iz sustava TARGET2-[umetnuti oznaku SB-a/zemlje], svi ulazni i izlazni nalozi za plaćanje podnose se na namiru nakon što ih je izričito prihvatio SB privremeno isključenog imatelja DCA-a. Članak 25. Zatvaranje namjenskih gotovinskih računa 1. Imatelji DCA-a mogu zahtijevati od [umetnuti naziv SB-a] za zatvori njihove namjenske gotovinske račune u bilo koje vrijeme pod uvjetom da o tome obavijeste [umetnuti naziv SB-a] 14 radnih dana unaprijed. 2. Nakon trajnog isključenja sudjelovanja, u skladu s člankom 23. ili člankom 24., [umetnuti naziv SB-a] zatvara DCA odnosnog imatelja DCA-a, nakon što je namirio ili vratio sve nenamirene naloge za plaćanje i iskoristio svoje prava zaloga i prijeboja temeljem članka 26. GLAVA VIII. ZAVRŠNE ODREDBE Članak 26. Pravo zaloga i prijeboja [umetnuti naziv SB-a] 1. [umetnuti ako je primjenjivo: [umetnuti naziv SB-a] ima pravo zaloga nad sadašnjim i budućim pozitivnim stanjima na namjenskim depozitnim računima imatelja DCA-a, kojim se osiguravaju sve sadašnje i buduće tražbine koje potječu iz pravnih odnosa između stranaka.] 1.a [umetnuti ako je primjenjivo: Postojeće i buduće tražbine imatelja DCA-a prema [umetnuti naziv SB-a] koje potječu iz pozitivnog stanja na DCA-u prenose se [umetnuti naziv SB-a] kao kolateral, odnosno kao fiducijarni prijenos, za sve sadašnje i buduće tražbine [umetnuti naziv SB-a] prema sudioniku koje potječu iz [umetnuti upućivanje na pravila o provedbi ovih Uvjeta]. Takav kolateral zasniva se već samom činjenicom knjiženja novčanih sredstava u korist DCA-a imatelja DCA-a.] 1.b [umetnuti ako je primjenjivo: [umetnuti naziv SB-a] ima pravo plivajućeg zaloga nad sadašnjim i budućim pozitivnim stanjima na namjenskim depozitnim računima imatelja DCA-a, kojim se osiguravaju sve sadašnje i buduće tražbine koje potječu iz pravnih odnosa između stranaka.] 2. [umetnuti ako je primjenjivo: [umetnuti naziv SB-a] ima pravo iz stavka 1. čak i kad su njegove tražbine uvjetne ili još nisu dospjele.] 3. [umetnuti ako je primjenjivo: Sudionik djelujući u svojstvu imatelja DCA-a ovime priznaje zasnivanje zaloga u korist [umetnuti naziv SB-a] kod kojeg je taj DCA otvoren; ovim se priznanjem založena imovina stavlja na raspolaganje [umetnuti naziv SB-a] kako je određeno prema [umetnuti odgovarajući pridjev države] pravu. Svi iznosi plaćeni na DCA, čije je stanje založeno, samom činjenicom da su uplaćeni, neopozivo su založeni, bez ikakvog ograničenja, kao osiguranje za potpuno ispunjavanje osiguranih obveza.] 4. Po nastupu: (a) slučaja neispunjavanja obveza iz članka 24. stavka 1.; ili (b) bilo kojeg drugog slučaja neispunjavanja obveza ili događaja iz članka 24. stavka 2. koji je doveo do trajnog ili privremenog isključenja sudjelovanja imatelja DCA-a, unatoč pokretanju postupka zbog insolventnosti nad imateljem DCA-a i unatoč ustupanju tražbine, sudskoj ili drugoj zabrani raspolaganja pravima imatelja DCA-a ili u vezi s njima; sve obveze imatelja DCA-a automatski i odmah dospijevaju bez prethodne obavijesti i bez potrebe za prethodnim odobrenjem bilo kojeg tijela, tako da ih treba odmah ispuniti. Osim toga, međusobne obveze imatelja DCA-a i [umetnuti naziv SB-a] automatski se međusobno prebijaju i strana koja duguje viši iznos drugoj plaća razliku. 5. [umetnuti naziv SB-a] odmah obavješćuje imatelja DCA-a o svakom prijeboju u skladu sa stavkom 4. nakon provedbe tog prijeboja. 6. [umetnuti naziv SB-a] može bez prethodne obavijesti teretiti bilo koji DCA imatelja DCA-a za bilo koji iznos koji imatelj DCA-a duguje [umetnuti naziv SB-a] koji potječe iz pravnog odnosa između imatelja DCA-a i [umetnuti naziv SB-a]. Članak 27. Povjerljivost 1. [umetnuti naziv SB-a] čuva kao povjerljive sve osjetljive ili tajne informacije, uključujući one informacije koje se odnose na plaćanje, tehničke ili organizacijske informacije koje pripadaju imatelju DCA-a ili klijentima imatelja DCA-a, osim ako su imatelj DCA-a ili njegov klijent dali svoj pisani pristanak za razotkrivanje [umetnuti sljedeći izraz ako je to primjenjivo na temelju nacionalnog prava: ili je takvo otkrivanje dopušteno ili obvezno na temelju [unijeti pridjev koji se odnosi na ime zemlje] prava]. 2. Odstupajući od stavka 1., imatelj DCA-a pristaje da [umetnuti naziv SB-a] može drugim središnjim bankama ili trećim stranama uključenim u rad sustava TARGET2-[umetnuti oznaku SB-a/zemlje] razotkriti naloge za plaćanje, tehničke ili organizacijske informacije u vezi s imateljem DCA-a, drugim DCA-ima koje drže imatelji DCA-a iste grupe ili klijentima imatelja DCA-a pribavljene tijekom rada sustava TARGET2-[umetnuti oznaku SB-a/zemlje] u mjeri u kojoj je to potrebno za učinkovito funkcioniranje sustava TARGET2, ili praćenje izloženosti imatelja DCA-a ili njegove grupe ili tijelima za superviziju i nadzor država članica i Unije u mjeri u kojoj je to potrebno za obavljanje njihovih javnih zadaća, i pod uvjetom da u svim tim slučajevima otkrivanje nije u suprotnosti s mjerodavnim pravom. [umetnuti naziv SB-a] nije odgovoran za financijske i komercijalne posljedice tog razotkrivanja. 3. Odstupajući od stavka 1. i pod uvjetom da to ne omogućava, izravno ili neizravno, utvrđivanje identiteta imatelja DCA-a ili klijenata imatelja DCA-a, [umetnuti naziv SB-a] može upotrijebiti, razotkriti ili objaviti informacije o plaćanju u vezi s imateljem DCA-a ili klijentima imatelja DCA-a za statističke, povijesne, znanstvene ili druge svrhe u izvršenju svojih javnih funkcija ili funkcija drugih osoba javnog prava kojima su informacije otkrivene. 4. Informacije u vezi s radom sustava TARGET2-[umetnuti naziv SB-a] kojima su imatelji DCA-a imali pristup mogu se upotrijebiti samo u svrhu utvrđenu u ovim Uvjetima. Imatelji DCA-a čuvaju te informacije kao povjerljive, osim ako je [umetnuti naziv SB-a] izričito dao svoj pisani pristanak za otkrivanje. Imatelji DCA-a osiguravaju da su treće strane, kojima su eksternalizirali, prenijeli ili povjerili kao podugovarateljima zadaće koje imaju ili mogu imati utjecaja na ispunjavanje njihovih obveza prema ovim Uvjetima, obvezane zahtjevima u vezi s povjerljivošću iz ovog članka. 5. [umetnuti naziv SB-a] je ovlašten radi namirenja naloga za plaćanje obrađivati i prenijeti potrebne podatke pružatelju mrežnih usluga sustava T2S. Članak 28. Zaštita podataka, sprečavanje pranja novca, administrativne mjere i mjere ograničavanja te povezana pitanja 1. Smatra se da su imatelji DCA-a upoznati sa svim svojim obvezama u vezi s propisima o zaštiti podataka, sprečavanju pranja novca i financiranju terorizma, nuklearnim djelatnostima osjetljivima na širenje i razvoju sustava dostave nuklearnih oružja, posebno u vezi s provedbom odgovarajućih mjera u odnosu na naloge za plaćanje u korist ili na teret njihovih namjenskih gotovinskih računa te da postupaju u skladu s tim obvezama. Prije zasnivanja ugovornog odnosa s pružateljem mrežnih usluga sustava T2S, imatelji DCA-a upoznaju se s politikom povrata izgubljenih podataka. 2. Smatra se da su imatelji DCA-a ovlastili [umetnuti naziv SB-a] da pribavi sve informacije koje se odnose na njih od svih financijskih ili nadzornih ili trgovinskih tijela, nacionalnih ili stranih, ako su te informacije potrebne za sudjelovanje imatelja DCA-a u sustavu TARGET2-[umetnuti oznaku SB-a/zemlje]. 3. Imatelji DCA-a, kada djeluju u svojstvu pružatelja platnih usluga platitelja ili primatelja plaćanja, poštuju sve zahtjeve koje proizlaze iz administrativnih mjera ili mjera ograničavanja određenih sukladno članku 75. ili 215. Ugovora koje se na njih primjenjuju, uključujući u odnosu na obavješćivanje i/ili pribavljanje suglasnosti od nadležnih tijela u odnosu na obradu transakcija. Povrh toga: (a) ako je [umetnuti naziv SB-a] pružatelj platnih usluga imatelja DCA-a koji je platitelj: i. imatelj DCA-a daje potrebnu obavijest ili pribavlja suglasnosti u ime središnje banke koja je prvotno obvezana dati obavijest ili ishoditi suglasnost, i dostavlja [umetnuti naziv SB-a] dokaze o danoj obavijesti ili primljenoj suglasnosti; ii. imatelj DCA-a ne unosi niti jedan nalog za prijenos likvidnosti s DCA-a na PM ili nalog za prijenos likvidnosti s DCA-a na DCA u sustav TARGET2 dok ne primi potvrdu od [umetnuti naziv SB-a] da je potrebna obavijest dana ili da je suglasnost ishođena od pružatelja platnih usluga primatelja plaćanja ili u njegovo ime; (b) kada je [umetnuti naziv SB-a] pružatelj platnih usluga imatelja DCA-a koji je primatelj plaćanja, imatelj DCA-a daje potrebnu obavijest ili pribavlja suglasnost u ime središnje banke koja je prvotno obvezna dati obavijest ili ishoditi suglasnost, i dostavlja [umetnuti naziv SB-a] dokaze o danoj obavijesti ili primljenoj suglasnosti. Za potrebe ovog stavka izrazi ‚pružatelj platnih usluga’, ‚platitelj’ i ‚primatelj plaćanja’ imaju značenja koja su im pripisana primjenjivim administrativnim mjerama ili mjerama ograničavanja. Članak 29. Obavijesti 1. Osim ako je drukčije propisano ovim Uvjetima, sve obavijesti koje su potrebne ili dopuštene u skladu s ovim Uvjetima dostavljaju se preporučenom poštom, faksimilom ili na drugi način u pisanom obliku ili autentificiranom porukom preko pružatelja mrežnih usluga sustava T2S. Obavijesti [umetnuti naziv SB-a] dostavljaju se voditelju [umetnuti odjel za platne sustave ili odgovarajuću jedinicu SB-a] [umetnuti naziv SB-a], [uključiti odgovarajuću adresu SB-a] ili [umetnuti BIC adresu SB-a]. Obavijesti imatelju DCA-a šalju se na adresu, broj faksa ili njegovu BIC adresu, o čemu s vremena na vrijeme imatelj DCA-a obavješćuje [umetnuti naziv SB-a]. 2. Kao dokaz da je obavijest poslana dostatno je dokazati da je obavijest dostavljena na odgovarajuću adresu ili da je omot, koji sadrži tu obavijest, pravilno adresiran i poslan poštom. 3. Sve obavijesti moraju biti na [umetnuti odgovarajući nacionalni jezik i/ili ‚engleskom jeziku’]. 4. Imatelji DCA-a obvezani su svim obrascima i dokumentima. [umetnuti naziv SB-a] koje su imatelji DCA-a ispunili i/ili potpisali, uključujući, ali ne ograničavajući se na obrasce za prikupljanje statičnih podataka, kako je navedeno u članku 6. stavku 2. točki (a) i informacijama pruženima na temelju članka 10. stavka 5., koje su dostavljene u skladu sa stavcima 1. i 2. i za koje [umetnuti naziv SB-a] razumno drži da ih je primio od imatelja DCA-a, njihovih zaposlenika ili zastupnika. Članak 30. Ugovorni odnos s pružateljem mrežnih usluga sustava T2S 1. Svaki imatelj DCA-a može sklopiti poseban sporazum s pružateljem mrežnih usluga sustava T2S u vezi s uslugama koje se pružaju imatelju DCA-a u vezi s njegovom upotrebom DCA-a. Pravni odnos između imatelja DCA-a i pružatelja mrežnih usluga sustava T2S isključivo je uređen uvjetima njihovog posebnog sporazuma. 2. Usluge koje pruža pružatelj mrežnih usluga sustava T2S ne čine dio usluga koje pruža [umetnuti naziv SB-a] u vezi sa sustavom TARGET2. 3. [umetnuti naziv SB-a] nije odgovoran za radnje, pogreške ili propuste pružatelja mrežnih usluga sustava T2S (uključujući njegove direktore, osoblje i podizvođače) ili za radnje, pogreške ili propuste trećih strana koje izaberu imatelji DCA-a radi dobivanja pristupa mreži pružatelja mrežnih usluga sustava T2S. Članak 31. Postupak izmjene [umetnuti naziv SB-a] može u bilo kojem trenutku jednostrano izmijeniti ove Uvjete, uključujući njihove dodatke. Izmjene ovih Uvjeta, uključujući njihove dodatke, objavljuju se preko [umetnuti odgovarajuće sredstvo objave]. Izmjene se smatraju prihvaćenima osim ako imatelj DCA-a izričito podnese prigovor u roku od 14 dana od obavijesti o tim izmjenama. U slučaju da imatelj DCA-a podnese prigovor na izmjene, [umetnuti naziv SB-a] je ovlašten odmah trajno isključiti i zatvoriti DCA tog imatelja u sustavu TARGET2-[umetnuti oznaku SB-a/zemlje]. Članak 32. Prava trećih strana 1. Imatelji DCA-a ne smiju prenijeti, založiti u korist ili ustupiti bilo kojoj trećoj strani prava, interese, obveze, odgovornosti i tražbine, koje proizlaze iz ovih Uvjeta ili su vezani uz njih, bez pisanog pristanka [umetnuti naziv SB-a]. 2. Ovi Uvjeti ne stvaraju bilo kakva prava u korist ili obveze u vezi s bilo kojim subjektom osim [umetnuti naziv SB-a] i imateljem DCA-a u sustavu TARGET2-[umetnuti naziv SB-a]. Članak 33. Mjerodavno pravo, nadležnost i mjesto izvršenja 1. Na dvostrane odnose između [umetnuti naziv SB-a] i imatelja DCA-a u sustavu TARGET2-[umetnuti oznaku SB-a/zemlje] primjenjuje se [umetnuti pridjev vezan uz ime zemlje] pravo. 2. Ne dovodeći u pitanje nadležnost Suda Europske unije, za rješavanje sporova koji se odnose na pitanja u vezi s odnosom iz stavka 1. isključivo je nadležan sud [umetnuti mjesto sjedišta SB-a]. 3. Mjesto izvršenja u vezi s pravnim odnosima između [umetnuti naziv SB-a] i imatelja DCA-a je [umetnuti mjesto sjedišta SB-a]. Članak 34. Salvatorna klauzula Ako je bilo koja odredba iz ovih Uvjeta nevažeća ili takva postane, to neće utjecati na primjenjivost svih drugih odredbi iz ovih Uvjeta. Članak 35. Stupanje na snagu i obveznost 1. Ovi Uvjeti proizvode učinak od [umetnuti odgovarajući datum]. 2. [umetnuti ako je prihvatljivo temeljem mjerodavnog nacionalnog prava: Zahtijevanjem DCA-a u sustavu TARGET2-[umetnuti oznaku SB-a/zemlje], subjekti koji podnose zahtjev automatski prihvaćaju ove Uvjete u odnosima između sebe i u odnosu na [umetnuti naziv SB-a].] Dodatak I. PARAMETRI NAMJENSKIH GOTOVINSKIH RAČUNA – TEHNIČKE SPECIFIKACIJE Pored Uvjeta, primjenjuju sljedeća pravila za međudjelovanje s platformom sustava T2S: 1. Tehnički zahtjevi za sudjelovanje u sustavu TARGET2-[umetnuti oznaku SB-a/zemlje] u vezi s infrastrukturom, mrežom i formatom (1) T2S koristi usluge pružatelja mrežnih usluga sustava T2S za razmjenu poruka. Svaki imatelj DCA-a koji koristi izravan pristup ima vezu s najmanje jednom sigurnom IP mrežom pružatelja mrežnih usluga sustava T2S. (2) Prije sudjelovanja u sustavu TARGET2-[umetnuti oznaku SB-a/zemlje] svaki imatelj DCA-a prolazi niz testova kako bi dokazao svoje tehničke i operativne sposobnosti. (3) Za dostavu naloga za prijenos likvidnosti u korist DCA-a koriste se usluge pružatelja mrežnih usluga sustava T2S. Nalozi za prijenos likvidnosti izravno se upućuju T2S DN i moraju sadržavati sljedeće informacije: (a) u slučaju prijenosa likvidnosti između dva namjenska gotovinska računa jedinstveni broj računa s 34 znaka i to i imatelja DCA-a pošiljatelja i imatelja DCA-a primatelja; ili (b) u slučaju prijenosa likvidnosti s DCA-a na PM račun, jedinstveni broj računa s 34 znaka imatelja DCA-a pošiljatelja i broj računa PM računa primatelja. (4) Za razmjenu informacija s platformom sustava T2S može se koristiti način A2A ili U2A. Sigurnost razmjene poruka između DCA-a i platforme sustava T2S oslanja se na usluge infrastrukture javnog ključa (PKI) koje nudi pružatelj mrežnih usluga sustava T2S. Informacije o uslugama PKI dostupne su u dokumentaciji koju osigurava odnosni pružatelj mrežnih usluga sustava T2S. (5) Imatelji DCA-a moraju udovoljavati strukturi poruka i specifikacijama polja ISO20022. Sve poruke moraju uključiti zaglavlje poslovne aplikacije (BAH). Struktura poruke, specifikacija polja i zaglavlja poslovne aplikacije utvrđeni su u ISO dokumentaciji, temeljem ograničenja navedenih za sustav T2S, kako je opisano u poglavlju 3.3.3 Upravljanje gotovinom (camt) T2S UDFS. (6) Sadržaj polja potvrđuje se na razini platforme T2S u skladu sa zahtjevima T2S UDFS. 2. Vrste poruka Obrađuju se sljedeće vrste poruka, sukladno upisu: Vrsta poruke Opis (camt.003) GetAccount (camt.004) ReturnAccount (camt.005) GetTransaction (camt.006) ReturnTransaction (camt.009) GetLimit (camt.010) ReturnLimit (camt.011) ModifyLimit (camt.012) DeleteLimit (camt.018) GetBusinessDayInformation (camt.019) ReturnBusinessDayInformation (camt.024) ModifyStandingOrder (camt.025) Receipt (camt.050) LiquidityCreditTransfer (camt.051) LiquidityDebitTransfer (camt.052) BankToCustomerAccountReport (camt.053) BankToCustomerStatement (camt.054) BankToCustomerDebitCreditNotification (camt.064) LimitUtilisationJournalQuery (camt.065) LimitUtilisationJournalReport (camt.066) IntraBalanceMovementInstruction (camt.067) IntraBalanceMovementStatusAdvice (camt.068) IntraBalanceMovementConfirmation (camt.069) GetStandingOrder (camt.070) ReturnStandingOrder (camt.071) DeleteStandingOrder (camt.072) IntraBalanceMovementModificationRequest (camt.073) IntraBalanceMovementModificationRequestStatusAdvice (camt.074) IntraBalanceMovementCancellationRequest (camt.075) IntraBalanceMovementCancellationRequestStatusAdvice (camt.078) IntraBalanceMovementQuery (camt.079) IntraBalanceMovementQueryResponse (camt.080) IntraBalanceModificationQuery (camt.081) IntraBalanceModificationReport (camt.082) IntraBalanceCancellationQuery (camt.083) IntraBalanceCancellationReport (camt.084) IntraBalanceMovementPostingReport (camt.085) IntraBalanceMovementPendingReport 3. Provjera dvostrukog unosa (1) Svi nalozi za prijenos likvidnosti prolaze provjeru dvostrukog unosa, čiji je cilj odbiti naloge za prijenos likvidnosti koji su dostavljeni više od jednog puta. (2) Provjeravaju se sljedeći parametri: — oznaka naloga (End to End Id), — račun terećenja i račun odobrenja (DCA ili PM račun), i — iznos iz instrukcije. (3) Ako su sva polja opisana u točki 2. u novopodnesenim nalozima za prijenos likvidnosti istovjetna onima u nalogu za prijenos likvidnosti koji je prihvaćen ali još nije namiren ili nalogu za prijenos likvidnosti je namiren tijekom prošla tri radna dana, novopodneseni nalog za prijenos likvidnosti se odbija. 4. Kôdovi pogrešaka Ako je nalog za prijenos likvidnosti odbijen iz razloga neusklađenosti s poljima u stavku 3. točki 2., imatelj DCA-a prima poruku o stanju (engl.: status advice message [camt.025]), kako je opisano u poglavlju 4.1 T2S UDFS. 5. Aktiviranje namire (1) Za trenutne naloge za prijenos likvidnosti, ne zahtijeva se posebna XML oznaka; (2) Unaprijed utvrđene naloge za prijenos likvidnosti i trajne naloge za prijenos likvidnosti može aktivirati određeno vrijeme ili događaj na dan namire: — za namiru u određeno vrijeme, oznaka XML ‚Time(/ExctnTp/Tm/)’ se koristi, — za namiru nakon nastanka određenog događaja, oznaka XML ‚(EventType/ExctnTp/Evt/)’ se koristi. (3) Razdoblje važenja za trajne naloge za prijenos likvidnosti utvrđuje se sljedećim oznakama XML: ‚FromDate/VldtyPrd/FrDt/’ and ‚ToDate/VldtyPrd/ToDt/’. 6. Namira naloga za prijenos likvidnosti Nalozi za prijenos likvidnosti se ne obnavljaju, stavljaju u redoslijed, niti prebijaju. Različiti statusi naloga za prijenos likvidnosti opisani su u poglavlju 1.6.4 T2S UDFS. 7. Upotreba načina U2A i A2A (1) Načini U2A i A2A mogu se koristiti za dobivanje informacija i upravljanje likvidnošću. Mreže pružatelja mrežnih usluga sustava T2S su osnova mreže tehničke komunikacije za razmjenu informacija i izvođenje kontrolnih mjera. Sljedeći načini dostupni su za korištenje od strane imatelja DCA-a u: (a) način Aplikacija-do-aplikacije (A2A) U A2A informacije i poruke prenose se između platforme sustava T2S i unutarnje aplikacije imatelja DCA-a. Imatelj DCA-a stoga mora osigurati dostupnost odgovarajuće aplikacije za razmjenu XML poruka (zahtjevi i odgovori); (b) način Korisnik-do-aplikacije (U2A) U2A dopušta izravnu komunikaciju između imatelja DCA-a i T2S GUI. Informacije se prikazuju u pregledniku koji se izvodi na PC sustavu. Za U2A pristup informatička infrastruktura mora biti u mogućnosti podržavati kolačiće i JavaScript. Daljnje pojedinosti opisane su u Priručniku za korisnike sustava T2S. (2) Statični podaci dostupni su za pregled u načinu U2A. Zasloni su ponuđeni samo na engleskom jeziku. (3) Informacije se pružaju u načinu ‚na upit’ (engl.: pull mode) što znači da svaki imatelj DCA mora tražiti da mu se informacije pružaju. (4) Prava na pristup načinu U2A i A2A dodjeljuju se upotrebljavajući T2S GUI. (5) Potpis ‚Non Repudiation of Origin’ (NRO) omogućuje primatelju poruke da dokaže da je ta poruka poslana i da nije izmijenjena. (6) Ako imatelj DCA-a ima tehničkih problema i nije u mogućnosti dostaviti nijedan nalog za prijenos likvidnosti, može kontaktirati svoju središnju banku koja će, koliko je to moguće, djelovati u ime imatelja DCA-a. 8. Potrebna dokumentacija Daljnje pojedinosti i primjeri koji objašnjavaju navedena pravila sadržani su T2S UDFS-u i Priručniku za korisnike sustava T2S, s eventualnim izmjenama koje se objavljuju na mrežnim stranicama ESB-a na engleskom jeziku. Dodatak II. PROGRAM ZA NAKNADU ŠTETE SUSTAVA TARGET2 U VEZI S OTVARANJEM I FUNKCIONIRANJEM DCA-a 1. Opća načela (a) Ako nastane tehnički kvar sustava TARGET2, imatelji DCA-a mogu podnijeti zahtjeve za naknadu štete u skladu s programom za naknadu štete sustava TARGET2 utvrđenim u ovom Dodatku. (b) Ako Upravno vijeće ESB-a ne odluči drukčije, program za naknadu štete sustava TARGET2 ne primjenjuje se ako tehnički kvar sustava TARGET2 potječe od vanjskih događaja izvan razumne kontrole središnjih banaka kojih se to tiče ili ako je posljedica radnji ili propusta trećih strana. (c) Naknada štete na temelju programa za naknadu štete sustava TARGET2 jedini je postupak za naknadu štete ponuđen u slučaju tehničkog kvara sustava TARGET2. Imatelji DCA-a se međutim, mogu koristiti drugim pravnim sredstvima, kojima traže naknadu štete. Ako imatelj DCA-a prihvati ponudu za naknadu štete na temelju programa za naknadu štete sustava TARGET2, to prihvaćanje neopoziv je pristanak imatelja DCA-a na odricanje od svih zahtjeva u vezi s nalozima za plaćanje u vezi s kojima prihvaća naknadu (uključujući sve zahtjeve za naknadu posljedične štete), a koje može imati prema SB-u, kao i na to da njegov primitak odgovarajućeg plaćanja naknade štete čini puno i konačno namirenje svih tih zahtjeva. Imatelj DCA-a mora naknaditi štetu odnosnim središnjim bankama u pogledu daljnjih zahtjeva koje (prema njima) postavi bilo koji drugi sudionik ili bilo koja treća strana u vezi s odnosnim nalogom za plaćanje ili plaćanjem najviše do iznosa koji je primio na temelju programa za naknadu štete sustava TARGET2. (d) Ponuda za naknadu štete nije priznanje odgovornosti od strane [umetnuti naziv SB-a] ili bilo kojeg drugog SB-a u vezi s tehničkim kvarom sustava TARGET2. 2. Uvjeti ponude za naknadu štete (a) Platitelj može podnijeti zahtjev za administrativnu naknadu i naknadu kamate ako zbog tehničkog kvara sustava TARGET2 nalog za prijenos likvidnosti nije bio namiren radnog dana kada je prihvaćen. (b) Primatelj plaćanja može podnijeti zahtjev za administrativnu naknadu ako zbog tehničkog kvara sustava TARGET2 nije primio plaćanje koje je očekivao da će primiti određenog radnog dana. Primatelj plaćanja može također podnijeti zahtjev za naknadu kamate ako je ispunjen jedan ili više od sljedećih uvjeta: i. u slučaju sudionika koji imaju pristup mogućnosti granične posudbe od središnje banke: zbog tehničkog kvara sustava TARGET2 primatelj plaćanja posegnuo je za mogućnošću granične posudbe od središnje banke; i/ili ii. u slučaju svih sudionika: tehnički nije bilo moguće posegnuti za tržištem novca ili je takvo refinanciranje bilo nemoguće zbog drugih objektivnih razloga. 3. Izračun naknade štete (a) U odnosu na ponudu za naknadu štete za platitelja: i. administrativna naknada je 50 EUR za prvi nenamireni nalog za plaćanje, 25 EUR za svaki od sljedeća četiri takva naloga za plaćanje i 12,50 EUR za svaki daljnji takav nalog za plaćanje. Administrativna naknada izračunava se odvojeno u odnosu na svakog primatelja plaćanja; ii. naknada kamata određuje se primjenom referentne kamatne stope koja se utvrđuje svaki dan. Ova referentna kamatna stopa je niža od prosječne eurske prekonoćne kamatne stope na europskom međubankovnom tržištu (EONIA) i kamatne stope na stalno raspoloživu mogućnost posudbe od središnje banke. Referentna se kamatna stopa primjenjuje na iznos naloga za plaćanje koji nije namiren zbog tehničkog kvara sustava TARGET2 za svaki dan u razdoblju od dana stvarne ili, u odnosu na naloge za plaćanje iz stavka 2., točke (b) podtočke ii., namjeravane dostave naloga za plaćanje do dana kada je nalog za plaćanje bio ili mogao biti uspješno namiren. Svi prihodi ostvareni deponiranjem sredstava koji su posljedica nenamirenih naloga za plaćanje kod Eurosustava oduzimaju se od iznosa naknade štete; i iii. naknada kamata ne plaća se ako su sredstva koja su posljedica nenamirenih naloga za plaćanje stavljena na tržište ili iskorištena za ispunjavanje zahtjeva u odnosu na minimalne obvezne pričuve. (b) U odnosu na ponudu za naknadu štetu za primatelja plaćanja: i. administrativna naknada je 50 EUR za prvi nenamireni nalog za plaćanje, 25 EUR za svaki od sljedeća četiri takva naloga za plaćanje i 12,50 EUR za svaki daljnji takav nalog za plaćanje. Administrativna naknada izračunava se odvojeno u odnosu na svakog platitelja; ii. naknada kamata određuje se na način utvrđen u točki (a) podtočki ii., pri čemu se naknada kamata plaća po stopi koja je jednaka razlici između kamatne stope na mogućnost granične posudbe od središnje banke i referentne kamatne stope, i izračunava se u odnosu na bilo koji iskorišteni iznos mogućnosti granične posudbe od središnje banke koji je posljedica tehničkog kvara sustava TARGET2. 4. Postupovna pravila (a) Zahtjev za naknadu štete podnosi se na obrascu zahtjeva dostupnom na mrežnim stranicama [umetnuti naziv SB-a] na engleskom jeziku (vidjeti [umetnuti upućivanje na internetske stranice SB-a]). Platitelji podnose poseban obrazac zahtjeva u odnosu na svakog primatelja plaćanja, a primatelji plaćanja podnose poseban zahtjev u odnosu na svakog platitelja. Dostatne dodatne informacije i dokumenti dostavljaju se kako bi se potkrijepile informacije navedene u obrascu zahtjeva. U vezi s određenim plaćanjem ili nalogom za plaćanje može se podnijeti samo jedan zahtjev. (b) U roku od četiri tjedna od tehničkog kvara sustava TARGET2 imatelji DCA-a podnose svoje obrasce zahtjeva [umetnuti naziv SB-a]. Sve dodatne informacije i dokazi koje zatraži [umetnuti naziv SB-a] dostavljaju se u roku od dva tjedna od dana podnošenja takvog zahtjeva. (c) [umetnuti naziv SB-a] provjerava zahtjeve i prosljeđuje ih ESB-u. Osim ako Upravno vijeće ESB-a odluči drukčije i o tome obavijesti imatelje DCA-a, svi primljeni zahtjevi procjenjuju se najkasnije u roku 14 tjedana od nastupa tehničkog kvara sustava TARGET2. (d) [umetnuti naziv SB-a] obavješćuje odnosne imatelje DCA-a o ishodu procjene iz točke (c). Ako procjena obuhvaća ponudu za naknadu štete, odnosni imatelji DCA-a ju prihvaćaju ili odbijaju u roku od četiri tjedna od obavijesti o toj ponudi, u odnosu na svako plaćanje ili nalog za plaćanje obuhvaćen svakim zahtjevom, potpisujući tipsku izjavu o prihvatu (na obrascu dostupnom na internetskim stranicama [umetnuti naziv SB-a] (vidjeti [umetnuti upućivanje na internetske stranice SB-a]). Ako [umetnuti naziv SB-a] ne primi tu izjavu u roku od četiri tjedna, pretpostavlja se da su odnosni imatelji DCA-a odbili ponudu za naknadu štete. (e) [umetnuti naziv SB-a] isplaćuje naknadu štete po primitku izjave imatelja DCA-a o prihvatu naknade štete. Na isplaćenu naknadu štete ne plaća se kamata. Dodatak III. REFERENTNI OKVIR ZA MIŠLJENJA O SPOSOBNOSTI I O DRŽAVI REFERENTNI OKVIR ZA MIŠLJENJA O SPOSOBNOSTI ZA IMATELJE DCA-A U SUSTAVU TARGET2 [umetnuti naziv SB-a] [adresa] Sudjelovanje u [ime sustava] [mjesto] [datum] Poštovani, zamoljeni smo da dostavimo ovo mišljenje kao [unutarnji ili vanjski] pravni savjetnici [navesti ime imatelja DCA-a ili podružnice imatelja DCA-a] u vezi s pitanjima koje se javljaju po pravu [države u kojoj je imatelj DCA-a osnovan; dalje u tekstu: ‚država’] u vezi sa sudjelovanjem [navesti ime imatelja DCA-a] (dalje u tekstu: ‚imatelj DCA-a’) u [ime komponente sustava TARGET2] (dalje u tekstu: ‚Sustav’). Ovo mišljenje ograničeno je na zakonodavstvo [države] važeće u vrijeme davanja ovog mišljenja. Nismo istražili zakonodavstva drugih država koja bi bila osnova za ovo mišljenje i ne izražavamo ili ne podrazumijevamo bilo koje stajalište u tom smislu. Sve izjave ili stajališta iznesena u nastavku primjenjuju se s jednakom točnošću i valjanošću prema zakonodavstvu [države, neovisno o tome djeluje li imatelj DCA-a pri dostavljanju naloga za prijenos likvidnosti ili primanje prijenosa likvidnosti preko svojeg sjedišta ili jedne ili više podružnica osnovanih u [državi] ili izvan nje. I. PREGLEDANI DOKUMENTI Za potrebe ovog mišljenja pregledali smo: (1) ovjerenu presliku [navesti odgovarajuće isprave o osnivanju] imatelja DCA-a koji vrijedi/vrijede na dan ovog mišljenja; (2) [ako je primjenjivo] izvadak iz [navesti odgovarajući sudski registar] i [ako je primjenjivo] [registar kreditnih institucija ili odgovarajući registar]; (3) [u mjeri u kojoj je primjenjivo] presliku dozvole imatelja DCA-a ili drugi dokaz o odobrenju za pružanje bankarskih usluga, investicijskih usluga, usluga prijenosa sredstava ili drugih financijskih usluga u [državi]; (4) [ako je primjenjivo] presliku odluke koju je donijela uprava ili odgovarajuće upravljačko tijelo imatelja DCA-a [umetnuti datum], [umetnuti godinu], kojim se dokazuje privola imatelja DCA-a za priznanje dokumenata sustava kako je niže određeno; i (5) [navesti sve punomoći i druge dokumente koji čine ili dokazuju potrebnu ovlast osobe ili osoba koje potpisuju odgovarajuće dokumente sustava (kako je niže utvrđeno) u ime sudionika]; i sve druge dokumente koji se odnose na osnivanje imatelja DCA-a, njegove ovlasti i ovlaštenja potrebna ili prikladna za davanje ovog mišljenja (dalje u tekstu: ‚dokumenti imatelja DCA-a’). Za potrebe ovog mišljenja pregledali smo također: (1) [umetnuti upućivanje na pravila kojima se provode Usklađeni uvjeti za otvaranje i funkcioniranje namjenskog gotovinskog računa u sustavu TARGET2] za sustav od [umetnuti datum] (dalje u tekstu: ‚Pravila’); i (2) […]. Pravila i […] dalje u tekstu nazivaju se ‚dokumenti sustava’ (i zajedno s dokumentima imatelja DCA-a ‚dokumenti’). II. PRETPOSTAVKE Za potrebe ovog mišljenja, u odnosu na dokumente pretpostavljamo sljedeće: (1) da su dokumenti sustava koji su dostavljeni izvornici ili ovjerene preslike; (2) da su uvjeti dokumenata sustava i prava i obveze koje su stvorili, važeći i pravno obvezujući na temelju zakonodavstva [umetnuti oznaku države članice sustava] koje je navedeno kao ono koje ih uređuje i da je izbor zakonodavstva [umetnuti oznaku države članice sustava] koje uređuje dokumente sustava priznat zakonodavstvom [umetnuti oznaku države članice sustava]; (3) da su dokumenti imatelja DCA-a u okviru ovlasti i da su valjano odobreni, doneseni ili potpisani i, ako je potrebno, dostavljeni od strane odgovarajućih strana; i (4) da dokumenti imatelja DCA-a obvezuju strane kojima su upućeni i da nije došlo do povrede njihovih uvjeta. III. MIŠLJENJE U VEZI S IMATELJEM DCA-a A. Imatelj DCA-a je društvo propisno osnovano i registrirano ili na drugi način osnovano ili organizirano prema zakonodavstvu [države]. B. Imatelj DCA-a ima sve potrebne ovlasti društva za preuzimanje te izvršavanje prava i obveza na temelju dokumenata sustava čiji je potpisnik. C. Donošenje ili preuzimanje ili izvršavanje prava i obveza od strane imatelja DCA-a na temelju dokumenata sustava kojih je imatelj DCA-a strana ni na koji način neće predstavljati postupanje protivno odredbama zakona ili drugih propisa [države] mjerodavnih za imatelja DCA-a ili dokumente imatelja DCA-a. D. Nikakva dodatna odobrenja, dozvole, suglasnosti, prijave, registracije, javnobilježničke ovjere ili druge potvrde od strane suda ili državnog, sudskog ili tijela javne vlasti koje je nadležno u [državi] nisu potrebna od strane imatelja DCA-a u vezi s prihvaćanjem, važenjem ili provedivošću bilo kojeg dokumenta sustava ili preuzimanjem ili izvršavanjem prava ili obveza na temelju tih dokumenata. E. Imatelj DCA-a poduzeo je sve potrebne radnje i druge korake potrebne prema zakonodavstvu [države] kako bi osigurao da su njegove obveze na temelju dokumenata sustava zakonite, valjanje i obvezujuće. Ovo je mišljenje dano na njegov datum i upućeno je isključivo [umetnuti naziv SB-a] i [imatelju DCA-a]. Nitko se drugi ne može oslanjati na ovo mišljenje i sadržaj ovog mišljenja ne može se razotkriti drugim osobama osim predviđenim primateljima i njihovim pravnim savjetnicima bez našeg prethodnog pisanog pristanka, s iznimkom Europske središnje banke i nacionalnih središnjih banaka Europskog sustava središnjih banaka [i [nacionalne središnje banke/odgovarajućih regulatornih tijela] [države]]. S poštovanjem, [potpis] REFERENTNI OKVIR ZA MIŠLJENJE O DRžAVI ZA IMATELJE DCA-A IZVAN EGP-A U SUSTAVU TARGET2 [umetnuti naziv SB-a] [adresa] [ime sustava] [mjesto], [datum] Poštovani, zamoljeni smo kao [vanjski] pravni savjetnici [navesti ime imatelja DCA-a ili podružnice imatelja DCA-a] (‚imatelj DCA-a’) u vezi sa pitanjima koje se javljaju po pravu [države u kojoj je imatelj DCA osnovan; dalje u tekstu: ‚država’] da dostavimo ovo mišljenje prema pravu [države] u vezi sa sudjelovanjem imatelja DCA-a u sustavu koji je komponenta sustava TARGET2 (dalje u tekstu: ‚sustav’). Upućivanja na zakonodavstvo [države] uključuju sve primjenjive propise [države]. Ovdje dajemo mišljenje prema pravu [države], posebno u odnosu na imatelje DCA-a osnovane izvan [umetnuti oznaku države članice sustava] u vezi s pravima i obvezama koje proizlaze iz sudjelovanja u sustavu, kao što je izneseno u dalje određenim dokumentima sustava. Ovo mišljenje ograničeno je na zakonodavstvo [države] koje postoji u vrijeme davanja ovog mišljenja. Nismo istražili zakonodavstva drugih država koja bi bila osnova za ovo mišljenje i ne izražavamo ili ne podrazumijevamo bilo koje stajalište u tom smislu. Pretpostavili smo da ne postoji ništa u pravu druge države što utječe na ovo mišljenje. 1. PREGLEDANI DOKUMENTI Za potrebe ovog mišljenja pregledali smo niže popisane dokumente i sve druge dokumente koje smo smatrali potrebnima ili prikladnima: (1) [umetnuti upućivanje na pravila kojima se provode Usklađeni uvjeti za otvaranje i funkcioniranje namjenskog gotovinskog računa u sustavu TARGET2] za sustav od [umetnuti datum] (dalje u tekstu: ‚Pravila’); i (2) sve druge dokumente kojima je uređen sustav i/ili odnos između imatelja DCA-a i drugih sudionika u sustavu, i između sudionika u sustavu i [umetnuti naziv SB-a]. Pravila i [.] u daljnjem se tekstu nazivaju ‚dokumenti sustava’. 2. PRETPOSTAVKE Za potrebe ovog mišljenja u odnosu na dokumente sustava pretpostavljamo sljedeće: (1) da su dokumenti sustava u okviru ovlasti i da su valjano odobreni, doneseni ili potpisani i, po potrebi, dostavljeni od strane odgovarajućih strana; i (2) da su uvjeti iz dokumenata sustava i prava i obveze koje su stvorili važeći i pravno obvezujući na temelju zakonodavstva [umetnuti oznaku države članice sustava] koje je navedeno kao ono koje ih uređuje i da je izbor zakonodavstva [umetnuti oznaku države članice sustava] koje uređuje dokumente sustava priznat zakonodavstvom [umetnuti oznaku države članice sustava]; (3) da nama dostavljeni dokumenti u preslici ili kao uzorci odgovaraju izvornicima. 3. MIŠLJENJE Na temelju i u skladu s gore navedenim a u svakom slučaju u skladu s niže navedenim točkama, mišljenja smo da: 3.1. Pravni aspekti specifični za državu [u mjeri u kojoj je to primjenjivo] Sljedeća obilježja zakonodavstva [države] u skladu su s obvezama imatelja DCA-a koje proizlaze iz dokumenata sustava i ni na koji ih način ne stavljaju izvan snage: [popis pravnih aspekata specifičnih za državu]. 3.2. Opća pitanja o insolventnosti 3.2.a. Vrste postupaka zbog insolventnosti Jedine vrste postupaka zbog insolventnosti (uključujući nagodbu ili sanaciju) koji, za potrebe ovog mišljenja, uključuju sve postupke u pogledu imovine imatelja DCA-a ili podružnice koju ima u [državi, a koja bi se mogla primjenjivati na imatelja DCA-a u [državi] su sljedeće: [popisati postupke u izvornom jeziku i u prijevodu na engleski jezik] (zajedno se nazivaju ‚postupci zbog insolventnosti’). Osim postupaka zbog insolventnosti, imatelj DCA-a, bilo koji dio njegove imovine, ili bilo koja podružnica koju ima u [državi] može u [državi biti podvrgnuta [popisati sve primjenjive moratorije, stečajeve ili bilo koje druge postupke posljedica kojih je da nalozi za plaćanje imateljima DCA-a ili nalozi za plaćanje imatelja DCA-a mogu biti suspendirani, ili mogu biti uvedena ograničenja u vezi s takvim nalozima za plaćanje ili slični postupci na izvornom jeziku i u prijevodu na engleski jezik] (dalje u tekstu zajedno ‚postupci’). 3.2.b Ugovori u vezi s insolventnošću [država] ili određene političke potpodjele unutar [države], kako je navedeno, je/su stranka sljedećih ugovora u vezi s insolventnošću: [navesti, ako je primjenjivo, one koji imaju ili bi mogli imati utjecaj na ovo mišljenje]. 3.3. Provedivost dokumenata sustava Pod uvjetima iz niže navedenih točaka, sve su odredbe dokumenata sustava obvezujuće i provedive prema zakonodavstvu [države], u skladu s uvjetima koje sadrže, posebno u slučaju otvaranja postupka zbog insolventnosti ili postupaka u odnosu na imatelja DCA-a. Mišljenja smo posebno da: 3.3.a Obrada naloga za prijenos likvidnosti Odredbe Pravila o obradi naloga za prijenos likvidnosti [popis odjeljaka] valjane su i provedive. Posebno, svi nalozi za prijenos likvidnosti obrađeni u skladu s tim odjeljcima valjani su, obvezujući i provedivi prema zakonodavstvu [države]. Odredba Pravila koja utvrđuje točno vrijeme u koje nalozi za prijenos likvidnosti postaju priznati i neopozivi ([dodati odjeljak Pravila]) valjana je, obvezujuća i provediva prema zakonodavstvu [države]. 3.3.b Nadležnost [umetnuti naziv SB-a] za obavljanje njegovih funkcija Otvaranje postupka zbog insolventnosti ili postupka nad imateljem DCA-a ne utječe na nadležnost i ovlasti [umetnuti naziv SB-a] koje proizlaze iz dokumenata sustava. [Navesti [u onoj mjeri u kojoj je to primjenjivo] da: isto je mišljenje primjenjivo i u vezi sa svim drugim subjektima koji imateljima DCA-a pružaju usluge koje su izravno i nužno potrebne za sudjelovanje u sustavu, na primjer pružatelji mrežnih usluga]. 3.3.c Pravna sredstva u slučaju neispunjavanja obveza [Kada vrijede za imatelja DCA-a, odredbe sadržane u [popisati odjeljke] Pravila u vezi s prijevremenim ispunjenjem nedospjelih tražbina, prijebojem tražbina radi upotrebe depozita imatelja DCA-a, ostvarenjem zaloga, privremenim i trajnim isključenjem iz sudjelovanja, tražbinama za zatezne kamate i raskidom sporazuma i transakcija ([umetnuti druge odgovarajuće klauzule Pravila ili dokumenata sustava]) valjane su i provedive prema zakonodavstvu [države].] 3.3.d Privremeno i trajno isključenje Kada vrijede za imatelja DCA-a, odredbe sadržane u [popisati odjeljke] Pravila (u vezi s privremenim ili trajnim isključenjem imatelja DCA-a iz sudjelovanja u sustavu po otvaranju postupka zbog insolventnosti ili postupaka ili drugih slučajeva neispunjavanja obveza, kako je određeno u dokumentima sustava, ili ako je imatelj DCA-a bilo koja vrsta sistemskog rizika ili ima ozbiljnih operativnih problema) valjane su i provedive prema zakonodavstvu [države]. 3.3.e Ustupanje prava i obveza Prava i obveze imatelja DCA-a ne mogu se ustupiti, izmijeniti ili na drugi način prenijeti od strane imatelja DCA-a trećim stranama bez prethodnoga pisanog pristanka [umetnuti naziv SB-a]. 3.3.f Izbor mjerodavnog prava i nadležnost Odredbe sadržane u [popisati odjeljke] Pravila, a posebno u vezi s mjerodavnim pravom, rješavanjem sporova, nadležnim sudovima i sudskim dostavama, valjane su i provedive prema pravu [države]. 3.4. Pobijanje pravnih radnji Mišljenja smo da nijedna obveza koja proizlazi iz dokumenata sustava čije ispunjenje ili pridržavanje prije otvaranja postupka zbog insolventnosti nad DCA-om ili postupka protiv imatelja DCA-a ne može biti stavljena izvan snage u takvom postupku kao pogodovanje, pobojna radnja ili iz drugih razloga prema zakonodavstvu države]. Posebno, i bez ograničenja u vezi s navedenim, izražavamo ovo mišljenje u vezi sa svim nalozima za prijenos dostavljenima od strane bilo kojeg sudionika u sustavu. Naše je mišljenje da će odredbe [popisati odjeljke] Pravila kojima se utvrđuje priznanje i neopozivost naloga za prijenos biti valjane i provedive i da se nalog za prijenos dostavljen od strane bilo kojeg sudionika i obrađen u skladu s [popisati odjeljke] Pravila ne može staviti izvan snage u bilo kojem postupku zbog insolventnosti ili postupcima kao pogodovanje, pobojna radnja ili iz drugih razloga prema zakonodavstvu [države]. 3.5. Zabrana raspolaganja Ako vjerovnik imatelja DCA-a zahtijeva prema zakonodavstvu [države] od suda ili državnog, sudskog ili tijela javne vlasti koje je nadležno u [državi]) zabranu raspolaganja (uključujući nalog za blokadu, nalog za zapljenu ili bilo koji drugi javnopravni ili privatnopravni postupak čija je namjena zaštita javnog interesa ili prava vjerovnika imatelja DCA-a) – dalje u tekstu: ‚zabrana raspolaganja’, mišljenja smo da [umetnuti analizu i raspravu]. 3.6. Osiguranje [ako je primjenjivo] 3.6.a Ustupanje prava ili depozit imovine u svrhe osiguranja, zalog i/ili repo posao Ustupanje u svrhu osiguranja valjano je i provedivo prema zakonodavstvu [države]. Konkretno, zasnivanje i ostvarenje zaloga ili repo posao prema [umetnuti upućivanje na odgovarajući sporazum sa SB-om] valjano je i provedivo prema zakonodavstvu [države]. 3.6.b Prioritet interesa primatelja ustupljenih prava, založnih vjerovnika ili stranaka u repo poslu u odnosu na interese drugih podnositelja zahtjeva U slučaju postupka zbog insolventnosti nad imateljem DCA-a ili postupka protiv imatelja DCA-a, prava ili imovina ustupljeni u svrhu osiguranja ili založena od strane imatelja DCA-a u korist [umetnuti oznaku SB-a] ili drugih sudionika u sustavu, uvrštavaju se u red plaćanja koji ima prednost u odnosu na zahtjeve svih drugih vjerovnika imatelja DCA-a i na njih se ne primjenjuju pravila o prioritetu ili vjerovnicima koji imaju prednost pri namirenju. 3.6.c Ostvarenje prava na osiguranje U slučaju postupka zbog insolventnosti nad imateljem DCA-a ili postupaka protiv njega, drugi sudionici u sustavu i [umetnuti oznaku SB-a] kao [primatelji ustupljenih prava, založni vjerovnici ili stranke u repo poslu, ovisno o slučaju] mogu ostvariti osiguranje i naplatiti se iz prava ili imovine imatelja DCA-a putem radnji [umetnuti oznaku SB-a] u skladu s Pravilima. 3.6.d Zahtjevi u pogledu oblika i upis Ne postoji propisani oblik zahtjeva za ustupanje u svrhu osiguranja ili zasnivanje i ostvarenje zaloga ili repo posla na pravima ili imovini imatelja DCA-a te nije za [ustupanje u svrhu osiguranja, zalog ili repo posao, ovisno o slučaju] ili druge pojedinosti takvog [ustupanja u svrhu osiguranja, zalog ili repo posao, ovisno o slučaju] nije potrebno da bude upisan ili podnesen sudu ili državnom, sudskom ili tijelu javne vlasti koje je nadležno u [državi]. 3.7. Podružnice [u mjeri u kojoj je primjenjivo] 3.7.a Mišljenje se primjenjuje na djelovanje preko podružnice Sve izjave i mišljenja iznesena u vezi s imateljem DCA-a primjenjuju se s jednakom točnošću i valjanošću prema zakonodavstvu [države] u situacijama u kojima imatelj DCA-a djeluje preko svoje podružnice ili više njih osnovanih izvan [države]. 3.7.b Usklađenost s pravom Propisi [države] se ni u kojem slučaju ne krše ni preuzimanjem i izvršenjem prava i obveza prema dokumentima sustava ni dostavljanjem, prijenosom ili primitkom naloga za plaćanje od strane podružnice imatelja DCA-a. 3.7.c Potrebna odobrenja Ni preuzimanje i izvršenje prava i obveza prema dokumentima sustava ni dostavljanje, prijenos ili primitak naloga za plaćanje od strane podružnice imatelja DCA-a ne zahtijevaju bilo kakva dodatna odobrenja, dozvole, suglasnosti, prijave, registracije, javnobilježničke ovjere ili druge potvrde od strane suda ili državnog, sudskog ili tijela javne vlasti koje je nadležno u [državi]. Ovo je mišljenje dano na njegov datum i upućeno je isključivo [umetnuti naziv SB-a] i [imatelja DCA-a]. Nitko se drugi ne može oslanjati na ovo mišljenje i sadržaj ovog mišljenja ne može se razotkriti drugim osobama osim predviđenim primateljima i njihovim pravnim savjetnicima bez našeg prethodnog pisanog pristanka, s iznimkom Europske središnje banke i nacionalnih središnjih banaka Europskog sustava središnjih banaka [i [nacionalne središnje banke/odgovarajućih regulatornih tijela] države]]. S poštovanjem, [potpis] Dodatak IV. POSTUPAK NEPREKINUTOG POSLOVANJA I POSTUPAK PRI NEPREDVIDLJIVIM DOGAĐAJIMA 1. Opće odredbe (a) Ovim Dodatkom utvrđuju se pravila između [umetnuti naziv SB-a] i imatelja DCA-a, ako jedna ili više komponenti pružatelja mrežnih usluga sustava TRGET2 padne ili ih pogodi neuobičajeni vanjski događaj ili ako pad utječe na bilo kojeg imatelja DCA-a. (b) Sva upućivanja na vremena navedena u ovom Dodatku odnose se na lokalno vrijeme u sjedištu ESB-a odnosno srednjoeuropsko vrijeme (SEV (****)). 2. Mjere za neprekinuto poslovanje (a) U slučaju nastupa neuobičajenog vanjskog događaja i/ili pada SSP-a, platforme sustava T2S ili pružatelja mrežnih usluga što utječe na redovan rad sustava TARGET2, [umetnuti naziv SB-a] je ovlašten usvojiti mjere za neprekinuto poslovanje. (b) Sljedeće glavne mjere za neprekinuto poslovanje i mjere u nepredvidivim situacijama dostupne su SSP-u: i. premještanje rada SSP-a na alternativnu lokaciju; ii. promjena radnog vremena SSP-a; i iii. pokretanje izvanredne obrade vrlo kritičnih i kritičnih naloga za plaćanje, kao što je utvrđeno u stavku 6. točkama (c) i (d) Dodatka IV. Prilogu II. (c) Sljedeće glavne mjere za neprekinuto poslovanje i mjere u nepredvidivim situacijama dostupne su platformi sustava T2S: i. premještanje rada platforme T2S na alternativnu lokaciju; ii. promjena rasporeda događaja u datumu namire sustava T2S. (d) U vezi s mjerama za neprekinuto poslovanje, [umetnuti naziv SB-a] ima potpuno diskrecijsko pravo odlučiti koje će mjere usvojiti. 3. Priopćenja u vezi incidenta (a) Informacije o padu sustava TARGET2 i/ili neuobičajenom vanjskom događaju priopćavaju se imateljima DCA-a domaćim komunikacijskim kanalima, ICM-om, GUI i informacijskim sustavom T2S kako je određeno u T2S UDFS. Posebno, obavijesti imateljima DCA-a obuhvaćaju sljedeće informacije: i. opis događaja; ii. očekivana odgoda u obradi (ako je poznato); iii. informacije o već poduzetim mjerama. (b) Osim toga, [umetnuti naziv SB-a] može obavijestiti imatelje DCA-a o bilo kojem postojećem ili očekivanom događaju koji bi mogao utjecati na redovan rad sustava TARGET2. 4. Premještanje rada SSP-a i/ili platforme sustava T2S na alternativnu lokaciju (a) U slučaju nastupa bilo kojeg događaja iz stavka 2. točke (a) rad SSP-a i/ili platforme sustava T2S može se premjestiti na alternativnu lokaciju unutar istog područja ili na drugo područje. (b) U slučaju da se rad platforme sustava T2S premjesti na drugo područje, imatelji DCA-a i. suzdržavaju se od slanja novih instrukcija platformi sustava T2S i ii. na zahtjev [umetnuti naziv SB-a] provode usklađivanje i ponovo podnose instrukcije za koje je utvrđeno da nedostaju, a koje su podnesene unutar najviše pet minuta prije trenutka pada ili nastupa neuobičajenog vanjskog događaja i pružaju [umetnuti naziv SB-a] sve odgovarajuće informacije s tim u vezi. 5. Promjena radnog vremena (a) Dnevna obrada sustava TARGET2 može se produžiti ili se početak novog radnog dana može odgoditi. Za vrijeme produženog vremena rada sustava TARGET2, nalozi za plaćanje obrađuju se u skladu s ovim Dodatkom. (b) Dnevna obrada sustava TARGET2 može se produžiti i time se može odgoditi kraj radnog vremena, ako se pad platforme sustava T2S ili SSP-a dogodio tijekom dana, ali je riješen prije 18:00. Takva odgoda kraja radnog vremena u uobičajenim okolnostima neće premašiti dva sata i najavljuje se imateljima DCA-a što je prije moguće. Kada se takva odgoda najavi, ne može se povući. 6. Padovi povezani s imateljima DCA-a (a) Ako imatelj DCA-a ima problem koji ga sprečava u namiri naloga za plaćanje u sustavu TARGET2 [umetnuti naziv SB-a/oznaku zemlje], njegova je odgovornost riješiti problem. (b) U slučaju da imatelj DCA-a neočekivano dostavi neuobičajeno velik broj poruka koje prijete stabilnosti platforme sustava T2S i na zahtjev [umetnuti naziv SB-a] se ne suzdrži se od takvog ponašanja bez odgađanja, [umetnuti naziv SB-a] može blokirati iz platforme sustava T2S sve buduće poruke dostavljene od tog imatelja DCA-a. 7. Druge odredbe (a) U slučaju pada [umetnuti naziv SB-a], neke ili sve njegove tehničke funkcije u odnosu na sustav TARGET2-[umetnuti oznaku SB-a/zemlje] mogu obavljati druge središnje banke Eurosustava. (b) [umetnuti naziv SB-a] može zahtijevati da imatelji DCA-a sudjeluju u redovnim ili ad hoc provjerama mjera za neprekinuto poslovanje i izvanrednu obradu, osposobljavanju ili drugim preventivnim rješenjima, koje [umetnuti naziv SB-a] smatra potrebnima. Sve troškove koji nastanu za imatelje DCA-a kao posljedica tih provjera ili drugih rješenja snose isključivo sami imatelji DCA-a. Dodatak V. RASPORED RADA 1. Sustav TARGET2 radi u sve dane, osim subote, nedjelje, Nove godine, Velikog petka i Uskrsnog ponedjeljka (prema važećem kalendaru u sjedištu ESB-a), prvog svibnja, 25. i 26. prosinca. 2. Referentno vrijeme za sustav je lokalno vrijeme u sjedištu ESB-a, odnosno SEV (****). 3. Tekući radni dan počinje navečer prethodnoga radnog dana i teče prema sljedećem rasporedu utvrđenom u skupu dokumenata koji određuju opseg sustava T2S. 4. Platforma sustava T2S dostupna je za način U2A i A2A za vrijeme čitavog dana namire osim za vrijeme razdoblja tehničkog održavanja od 03:00 do 05:00. Za vrijeme razdoblja tehničkog održavanja poruke poslane korištenjem A2A načina će čekati u redu. Dostavljanje poruke putem načina U2A neće biti moguće. 5. Radno vrijeme se može promijeniti u slučaju donošenja mjera za neprekinuto poslovanje u skladu sa stavkom 2. Dodatka IV. 6. Pregled radnog vremena i značajnih poslovnih događaja tijekom dana prikazan je u sljedećoj tablici SSP Platforma sustava T2S (primjenjivo na DCA-e) Vrijeme Description Time Description 18:45 – 19:00 (1) Početak dnevne obrade (slanje Gl datoteka kratko nakon 18:45) 18:45 – 20:00 Početak dana: — Promjena datuma poslovanja — Rok za prihvat podataka dostavljenih od strane sustava za upravljanje kolateralom (CMS) (19:00) — Priprema noćne namire 19:00 – 19:30 (1) Puštanje likvidnosti Sa SF-a na HAM i PM; s HAM-a na PM-a i s PM-a na DCA. 20:00 – 03:00 Noćna namira: — Prvi ciklus noćne namire — Posljednji ciklus noćne namire (Slijed X uključuje djelomičnu namiru nenamirenih instrukcija za plaćanje podobnih za djelomičnu namiru koje nisu namirene zbog nedostatka vrijednosnih papira; Slijed Y uključuje naknadu pružateljima višestruke likvidnosti na kraju ciklusa) 19:30 (1) – 22:00 Noćna namira: — Poruka početak postupka; — Odlaganje likvidnosti na temelju trajnih naloga za noćnu obradu (postupak namire 6 podsustava T2S) 22:00 – 01:00 Prozor za tehničko održavanje (2) 03:00 – 05:00 Prozor za tehničko održavanje (3) 01:00 – 06:45 Noćna obrada (postupak namire 6 podsustava i T2S) 05:00 – 18:00 Dnevno trgovanje/Namira u realnom (4): — Priprema namire u realnom vremenu (4) — Prozor za djelomičnu namiru u 14:00 i 15:45 (5) (za 15 minuta) — 16:00: Zaključivanje DvP — 16:30: Automatska naknada samoosiguranja, koju slijedi izborni prijenos gotovine s jednog računa na drugi u prethodno utvrđenom trenutku (engl. cash sweep) — 17:40: Bilateralno dogovoreno zaključivanje operacija upravljanja riznicom (BATM) i centralnobankarskih operacije (CB). — 17:45: Automatski prijenos gotovine s jednog računa na drugi u prethodno utvrđenom trenutku (engl.: cash sweep) nakon 17:45 — 18:00: FOP zaključivanje 06:45 – 07:00 Poslovni prozor za pripremu dnevnih operacija 07:00 – 18:00 Dnevno trgovanje: — 17:00: Zaključivanje za plaćanja klijenata — 17:45: Zaključivanje za prijenos likvidnosti na DCA — 18:00: Zaključivanje za međubankovna plaćanja i ulazne prijenose likvidnosti od DCA-a. 18:00 – 18:45 — 18:15 (1): Zaključivanje za upotrebu stalno raspoloživih mogućnosti Podaci za ažuriranje računovodstvenog sustava dostupni središnjim bankama, kratko nakon 18:30 — 18:40 (1): Zaključivanje za upotrebu mogućnosti granične posudbe (samo nacionalne središnje banke) Obrada na kraju dana 18:00 – 18:45 — Kraj obrade namire sustava T2S — Obnavljanje i čišćenje — Izvješćivanje i izvještaji na kraju dana Napomene uz tablicu: (1) Uz dodatnih petnaest minuta zadnjeg dana razdoblja održavanja pričuva. (2) Tijekom vikenda ili praznika, prozor za tehničko održavanje traje tijekom cijelog vikenda ili praznika, tj. od 22.00 sata u petak do 1.00 sat u ponedjeljak, ili u slučaju praznika, od 22.00 sata zadnjeg radnog dana do 1.00 sat sljedećeg radnog dana. (3) Tijekom vikenda ili praznika, prozor za tehničko održavanje traje tijekom cijelog vikenda ili praznika, tj. od 03.00 sata u subotu do 5.00 sati u ponedjeljak, ili u slučaju praznika, od 03.00 sata na dan praznika do 5.00 sati sljedećeg radnog dana. (4) Priprema za namiru u realnom vremenu i namira u realnom vremenu mogu započeti prije prozora za tehničko održavanje ako zadnji ciklus noćne namire završi prije 03.00 sata. (5) Svaki prozor za djelomičnu namiru traje 15 minuta. Djelomična namira se primjenjuje na nenamirene instrukcije za plaćanje koje su podobne za djelomičnu namiru a koje nisu namirene zbog pomanjkanja vrijednosnih papira. Dodatak VI. POPIS NAKNADA Naknade za usluge sustava T2S Imateljima glavnih PM računa naplaćuju se sljedeće naknade za usluge sustava T2S povezane s namjenskim gotovinskim računima Tarifne stavke Cijena Obrazloženje Usluge namire Nalozi za prijenos likvidnosti s DCA na DCA 9 eurocenta Po prijenosu Promjene unutar salda (tj. blokada, deblokada, rezervacija likvidnosti itd.) 6 eurocenta Po transakciji Usluge obavješćivanja Izvješća A2A 0,4 eurocenta Po poslovnoj stavci u svakom izrađenom izvješću A2A Upiti A2A 0,7 eurocenta Po poslovnoj stavci u vezi koje je postavljen upit u svakom izrađenom izvješću A2A Upiti U2A 10 eurocenta Po izvršenoj funkciji pretraživanja Poruke povezane u datoteku 0,4 eurocenta Po poruci u datoteci Prijenosi 1,2 eurocenta Po prijenosu (*) Direktiva 98/26/EZ Europskog parlamenta i Vijeća od 19. svibnja 1998. o konačnosti namire u platnim sustavima i sustavima za namiru vrijednosnih papira (SL L 166, 11.6.1998., str. 45.). (**) Direktiva 2009/110/EZ Europskog parlamenta i Vijeća od 16. rujna 2009. o osnivanju, obavljanju djelatnosti i bonitetnom nadzoru poslovanja institucija za elektronički novac te o izmjeni direktiva 2005/60/EZ i 2006/48/EZ i stavljanju izvan snage Direktive 2000/46/EZ (SL L 267, 10.10.2009., str. 7.). (***) Direktiva 2007/64/EZ Europskog parlamenta i Vijeća od 13. studenoga 2007. o platnim uslugama na unutarnjem tržištu i o izmjeni direktiva 97/7/EZ, 2002/65/EZ, 2005/60/EZ i 2006/48/EZ te stavljanju izvan snage Direktive 97/5/EZ (SL L 319, 5.12.2007., str. 1.). (****) SEV uzima u obzir promjenu u srednjoeuropsko ljetno vrijeme.